Správa o harmonizácii právnych predpisov v oblasti chemických 
látok a prípravkov a o vytvorení inštitucionálneho rámca 
a o ich vplyvoch na podnikanie SR

Úvod
Najvyšším záujmom Slovenskej republiky (SR) ako asociovanej krajiny, neskôr ako kandidátskej krajiny z pohľadu politického aj ekonomického bol vstup do štruktúr EÚ.
Platné právne predpisy pred rokom 2001 upravujúce spôsob posudzovania klasifikácie, balenia a označovania chemických látok a prípravkov boli v niektorých prípadoch (napr. zákon č. 272/94 Z. z. o ochrane zdravia ľudí stanovuje povinnosť získania posudku orgánu štátnej správy na výrobu, dovoz a používanie jedov, žieravín, chemických karcinogénov prípravkov na ničenie pôvodcov nákaz epidemiologicky závažných živočíchov a na ochranu rastlín, nariadenie vlády Slovenskej socialistickej republiky č. 206/1988 Zb. o jedoch a niektorých iných látkach a škodlivých zdraviu) v rozpore s predmetnými právnymi predpismi Európskej únie (EÚ), najmä v oblasti terminológie, klasifikácie, označovania a balenia nebezpečných chemických látok a prípravkov. Nebola stanovená povinnosť vykonávať testovanie a hodnotenie nebezpečných vlastností chemických látok z hľadiska toxikologického a ekotoxikologického. Nebolo určené, kto a akým spôsobom má tieto vlastnosti zisťovať, komu a akým spôsobom získané informácie poskytovať, ako ich hodnotiť, atď. Spôsoby klasifikácie a označovania chemických látok a prípravkov boli odlišné od spôsobov zavedených v členských štátoch EÚ, neboli zavedené povinné heslá označenia špecifického rizika (R-vety), ktoré upozorňujú na nebezpečenstvo spojené s používaním chemickej látky alebo prípravku a heslá označenia pre bezpečné používanie (S-vety), čo prinášalo komplikácie pri vzájomnej obchodnej výmene výrobkov. 
Jednou z najdôležitejších uzavretých dohôd medzi SR a EÚ patrila Európska dohoda o pridružení (EDP) medzi SR a Európskymi spoločenstvami a ich členskými štátmi, ktorá bola publikovaná v Zbierke zákonov pod č.158/1997 Z. z., a z nej najmä články 70, 75 a 81;
-	v súlade s článkom 70 EDP aproximácia zákonov zahŕňa nasledujúce oblasti: ochrana zdravia a života ľudí, zvierat a rastlín; ochrana spotrebiteľa; technické nariadenia a normy; životné prostredie,
-	v súlade s článkom 75 EDP partneri budú spolupracovať, aby dosiahli úplný súlad 
s technickými nariadenia EÚ, európskymi normami a postupmi ohodnotenia súladu,
-	v súlade s článkom 81 (odsek 2) EDP spolupráca v oblasti životného prostredia, zdravia ľudí sa vzťahuje ku klasifikácii chemických látok a bezpečnou manipuláciou. 
Ďalej patrila k dôležitým oblastiam odporúčaných Bielou knihou “Príprava asociovaných krajín strednej a východnej Európy na integráciu do vnútorného trhu Únie” v:
-	sektore: 2. Voľný pohyb a bezpečnosť priemyselných výrobkov
-	kapitola : III. Smernice sektorového prístupu
- časť 3: Chemické látky: nebezpečné prípravky, obmedzenia predaja, detergenty
-	sektore: 8. Životné prostredie
-	kapitola III. Chemické látky, 
- časť 1: uvádzanie nebezpečných látok na trh; 
- časť2 : notifikácia nových látok
- kapitola IV. Regulácia rizík existujúcich látok 
- kapitola V. Dovoz a vývoz niektorých nebezpečných látok
História preberania právnych predpisov EÚ v oblasti uvádzania chemických látok 
a chemických prípravkov je uvedená v prílohe č. 1. 
1.	Zákon č. 163/2001 Z. z. o chemických látkach a chemických prípravkoch v znení neskorších predpisov
Právnym predpisom, ktorý je plne harmonizovaný s právom EÚ v oblasti uvádzania chemických látok a chemických prípravkov na trh je zákon č. 163/2001 Z. z. o chemických látkach a chemických prípravkoch v znení zákona č. 128/2002 Z. z., č. 217/2003 Z. z., 
č. 434/2004 Z. z a č. 308/2005 Z. z.. Novelizácie vyplynuli zo zmien z predpisoch Európskej únie (príloha č. 2) a tiež niektorých legislatívno-technických úprav, ktoré vzišli z aplikácie zákona v praxi. 
Tento zákon a na ňom založené vykonávacie predpisy (príloha č. 3 a 5) zabezpečuje podmienky pre voľný pohyb chemických látok a chemických prípravkov na vnútornom trhu. Odstraňuje technické bariéry v obchode a umožňuje vzájomnú akceptáciu údajov. Z jeho pôsobnosti sú vylúčené humánne a veterinárne liečivá, krmivá, prípravky na ochranu rastlín, hnojivá, rádioaktívne látky a jadrové materiály, potraviny, tabakové výrobky, kozmetické prostriedky, výbušniny a odpady, čiže triedy látok, ktoré upravuje iná legislatíva a nevzťahuje sa tiež na prepravu nebezpečných chemických látok a chemických prípravkov. 
Zákon upravuje podmienky uvádzania chemických látok a prípravkov a detergentov na trh, podmienky oznamovania, klasifikácie, testovania a zásad správnej laboratórnej praxe, označovania, balenia, dovozu a vývozu vybraných nebezpečných chemických látok 
a prípravkov. Zaviedol nové pojmy ako je nová chemická látka, existujúca chemická látka, obmedzená chemická látka alebo obmedzený chemický prípravok, 15 kategórií nebezpečných chemických látok a prípravkov, výstražné symboly (spolu 10), heslá - označenie pre bezpečné zaobchádzanie (R-vety), heslá - označenie pre bezpečné zaobchádzanie (S-vety), kartu bezpečnostných údajov. 
Zákon nové chemické látky podriaďuje pod režim testovania, klasifikácie, označovania, oznámenia a ďalších povinností pri ich uvádzaní na trh. Pre existujúce chemické látky sa netýkajú povinnosti spojené s oznamovaním pri ich uvádzaní na trh, ale spadajú pod režim kontrolovaného voľného pohybu chemických látok a chemických prípravkov pri obmedzeniach a zákazoch pri určitom použití nebezpečnej chemickej látky a nebezpečného chemického prípravku, hodnotenia rizík existujúcich chemických látok a ďalších povinností pri ich uvádzaní na trh.
Praktickú implementáciu novej chemickej legislatívy vychádzajúcej z práva EÚ musia zabezpečovať nielen výrobcovia, dovozcovia a distribútori (podnikatelia), ktorí uvádzajú chemické látky a prípravky na trh, ale aj štátna správa SR. Podnikatelia sú povinní overiť pred uvedením chemickej látky na trh, či táto má jednu alebo viac nebezpečných vlastností a podľa výsledku hodnotenia ju klasifikovať do jednotlivých kategórií nebezpečnosti. 
Obaly nebezpečných chemických látok a prípravkov podľa nových kritérií pre malospotrebiteľov musia obsahovať napríklad označenie pre nevidiacich resp. slabozrakých občanov, ako aj zabezpečenie proti použitiu takého výrobku deťmi. Na etiketách obalov nebezpečných chemických látok a prípravkov sa musia nachádzať určité výstražné symboly upozorňujúce, že ide o nebezpečné chemické látky. 
Cielené komplexné poznanie nebezpečných vlastností chemických látok a prípravkov, ako aj posúdenie ich budúcich vplyvov na životné prostredie a komplexných environmentálnych vlastností pred uvedením na trh, počas a po ukončení uvádzania na trh je potrebné považovať za základné predpoklady účinnej ochrany zdravia a života ľudí a ochrany životného prostredia.
Hlavným účelom karty bezpečnostných údajov je poskytnutie každému, kto používa nebezpečné chemické látky alebo prípravky najdôležitejšie údaje o ich nebezpečných vlastnostiach v stručnej a výstižnej forme. Poskytnutie karty bezpečnostných údajov s údajmi o bezpečnosti pre používanie chemických látok a prípravkov ešte pred uskutočnením prvej dodávky umožňuje prijímateľovi alebo tomu, kto takúto nebezpečnú chemickú látku alebo prípravok používa včas prijať potrebné opatrenia k ochrane zdravia ľudí a životného prostredia. Táto karta bezpečnostných údajov sa neposkytuje fyzickým osobám (malospotrebiteľom). Podnikateľ má povinnosť zaslať riadne vyplnenú kartu bezpečnostných údajov Toxikologickému informačnému Centru Kliniky pracovného lekárstva, Ďumbierska 3, 833 05 Bratislava, ktoré je v pôsobnosti Ministerstva zdravotníctva SR.
Zákonom č. 163/2001 Z. z. bolo zriadené Centrum pre chemické látky a prípravky (Centrum) ako orgán štátnej správy, ktorého pôsobnosť je uvedená v prílohe č. 6. 
Problematika uvádzania detergentov na trh je jednou z oblastí životného prostredia, ktoré rieši § 29 zákona č. 163/2001 Z. z. a vyhláška MH SR č. 423/2001 Z. z., ktoré novelou zákona č. 308/2005 Z. z. ustanovenie § 29 zákona bolo nahradené a vyhláška zrušená 
k 8.októbru 2005. Novela transponuje do nášho právneho poriadku tie ustanovenia nariadenia Európskeho parlamentu a Rady (ES) 648/2004 o detergentoch, ktoré ustanovujú povinnosti podnikateľov v tejto oblasti a úlohy Centra pri ich uvádzaní na trh. Cieľom implementácie nariadenia je, aby na trh boli uvádzané len také detergenty, ktoré spĺňajú kritériá dané týmto nariadením a minimalizovali sa riziká pre život a zdravie ľudí a životné prostredie. Centru sa rozšírili povinnosti a úlohy. Centrum bude zabezpečovať úlohy, ktoré nadväzujú na plnenie úloh, ktoré už vykonáva ako kompetentný orgán pre implementáciu nariadenia Rady (EHS) 793/93, smernice Rady 67/548/EHS a smernice Európskeho parlamentu a Rady 98/8/ES. Ide najmä o posúdenie dokumentácie predkladanej podnikateľmi, posúdenie rizika detergentov resp. povrchovo aktívnych látok pre detergenty, výmena informácií s Komisiou a kompetentnými orgánmi členských štátov, ako aj úzka súčinnosť s Ministerstvom hospodárstva SR, Slovenskou obchodnou inšpekciou a ostatnými orgánmi štátnej správy, ktoré budú mať úlohy vyplývajúce z implementácie nariadenia. Nariadenie je priamo záväzné pre SR, nebolo potrebné do novelizácie zákona č. 163/2001 Z. z. (zákon č. 308/2005 Z. z.) zahrnúť podrobné podmienky uvádzania detergentov a povrchovo aktívnych látok na trh, ale bolo nutné vymedziť kompetencie orgánov štátnej správy pri plnení úloh vyplývajúcich pre členský štát z uvedeného nariadenia a upraviť tie oblasti, v ktorých to vyplýva z nariadenia. 
Zákon rieši problematiku vývozu a dovozu vybraných nebezpečných látok a prípravkov. Pritom je potrebné dosiahnuť, aby podnikatelia splnili vývozné resp. dovozné požiadavky krajín určenia v súvislosti s tými vybranými látkami, ktoré si vyžaduje postup pri predbežnom súhlase po predchádzajúcom ohlásení (Prior Informed Consent –„PIC procedúru“), balili a označovali nebezpečné látky vyvážané do krajín určenia v súlade so zákonom a príslušnou rovnocennou zahraničnou legislatívou. Zákon č. 434/2004 Z. z. transponoval nariadenie Európskeho parlamentu a Rady (ES) 304/2003 o vývoze a dovoze nebezpečných chemikálií 
a rozhodnutie Rady 2003/106/ES o schválení, v mene Európskeho spoločenstva, Rotterdamského dohovoru o udeľovaní predbežného súhlasu po predchádzajúcom oznámení pre určité nebezpečné chemikálie a prípravky na ochranu rastlín v medzinárodnom obchode 
a tým sa stala vyhláška MH SR č. 401/2001 Z. z ako aj výnos MH SR č. 7/2001 dňom 
1. augusta 2004 obsolentnými právnymi predpismi.
Tieto informácie umožnia prijať vlastné rozhodnutia tak, aby sa mohlo obyvateľstvo a životné prostredie chrániť pred rizikom súvisiacim s ich uvedením na trh. Dané informácie udávajú riziko vyplývajúce z ich používania pre zdravie ľudí alebo životné prostredie ako aj príslušné bezpečnostné opatrenia. 
Inventarizácia chemických látok
Inventarizácia chemických látok prebehla podľa § 42 ods. 1 zákona 163/2001 Z. z. Podnikatelia mali do 28. februára 2002 poskytnúť Centru údaje o všetkých chemických látkach uvádzaných na trh Slovenskej republiky (nových aj existujúcich, vyrábaných, dovážaných aj distribuovaných) v množstve prevyšujúcom 100 kg ročne za roky 1999 až 2001. Z dôvodu jedinečnosti týchto údajov Centrum prijímalo inventarizačné formuláre aj v roku 2004 a postupne ich spracovávalo. 
Podrobnosti o inventarizácii chemických látok sú uvedené v prílohe č. 9.

Hlásenie údajov o veľkých objemoch vyrobených a dovezených existujúcich chemických látok
Podľa § 42 ods. 2 zákona 163/2001 Z. z. boli podnikatelia povinní do 28. februára 2002 nahlásiť Centru sumárne údaje o existujúcich chemických látkach, ktoré vyrobili alebo doviezli a uviedli na trh v množstvách presahujúcich 1 000 ton ročne. 
Podrobnosti o hlásení údajov o veľkých objemoch vyrobených a dovezených existujúcich chemických látok sú uvedené v prílohe č. 9.

Hlásenie údajov o nižších objemoch vyrobených a dovezených existujúcich chemických látok
Podľa § 42 ods. 3 zákona 163/2001 Z. z. boli podnikatelia povinní do 28. februára 2003 nahlásiť Centru sumárne údaje o existujúcich chemických látkach, ktoré vyrobili alebo doviezli a uviedli na trh v množstvách presahujúcich 10 ton, ale nepresahujúcich 1 000 ton ročne. 
Podrobnosti o hlásení údajov o veľkých objemoch vyrobených a dovezených existujúcich chemických látok sú uvedené v prílohe č. 9.

Hodnotenie rizika pre život a zdravie ľudí a životné prostredie
Hodnotenie rizika pre život a zdravie ľudí a životné prostredie pre existujúce látky a pre nové chemické látky vychádza z právnych predpisov EÚ, ktoré sú transponované do zákona 
č. 163/2001 Z. z. a vyhlášky MH SR 511/2001 Z. z.. Hodnotenie rizika sa vykonáva na základe technickej dokumentácie, ktorú predkladá podnikateľ pri oznámení. Podrobnosti 
o obsahu a rozsahu dokumentácie na oznámenie novej látky sú uvedené v prílohe 7 a 8 výnosu Ministerstva hospodárstva SR č. 2/2002 v znení výnosu Ministerstva hospodárstva SR č. 2/2005. 
Podrobnosti o hodnotení rizika pre život a zdravie ľudí a životné prostredie sú uvedené v prílohe č.9. 

Problematika uvádzania nových chemických látok na trh
Povinnosťou podnikateľov uvádzajúcich novú chemickú látku na trh je predložiť oznámenie o novej látke Centru podľa § 4 zákona. 
Podrobnosti o problematike uvádzania nových chemických látok na trh sú uvedené 
v prílohe č. 9. 
2.	
Zákon č. 217/2003 Z. z. o podmienkach uvedenia biocídnych výrobkov na trh v znení zákona 434/2004 Z. z.
Zákon o podmienkach uvedenia biocídnych výrobkov na trh a o zmene a doplnení niektorých zákonov nadobudol účinnosť 1. júla 2003. Bol vypracovaný na základe uznesenia vlády č. 117/2002 zo dňa 6. februára 2002 a analýzy právnej úpravy tejto problematiky v SR súvisiacich právnych predpisov, porovnania s právnou úpravou tejto problematiky v Európskej únii (EÚ), podkladov Organizácie pre hospodársku spoluprácu a rozvoj (OECD) a analýzou dopadu smernice 98/8/ES o uvedení biocídnych výrobkov na trh. 
Biocídne výrobky sú podľa smernice 98/8/ES novo definovanou skupinou chemických 
a biologických výrobkov. Ich používanie je nevyhnutné k ničeniu, regulácii výskytu alebo odpudzovaniu škodlivých živých organizmov, ktoré môžu ohrozovať život a zdravie ľudí, zdravie zvierat alebo poškodzovať životné prostredie. Pre uvádzanie biocídnych výrobkov na trh bolo preto nevyhnutné stanoviť prísne podmienky. Predchádzajúca právna úprava vzťahujúca sa na tieto výrobky bola roztrieštená a podmienky uvádzania biocídnych výrobkov na trh boli nejednotné. Súčasná právna úprava podmienky zjednotila a súčasne ich uvádza do súladu s podmienkami ustanovenými v EÚ. 
Cieľom zákona je, aby na trh boli uvedené len objektívne posúdené biocídne výrobky s maximálnou účinnosťou a minimálnymi rizikami pre život a zdravie ľudí, zvieratá a životné prostredie, ktoré boli autorizované alebo registrované príslušným kompetentným orgánom. Kompetentným orgánom v SR sa stalo Centrum, ktorému sa rozšírili kompetencie o oblasť biocídnych výrobkov.
Po tom čo sa SR stala riadnym členom EÚ sa stalo nevyhnutnou spolupráca s príslušnými orgánmi EÚ a ostatných členských štátov. Zákon podrobne ustanovuje podmienky schvaľovacieho procesu pred uvedením biocídneho výrobku na trh, podmienky zmien, zrušenie a odobratie autorizácii alebo registrácii, podmienky zaraďovania účinných látok do zoznamu účinných látok vhodných na začlenenie do biocídnych výrobkov, zoznamu účinných látok vhodných na začlenenie do biocídnych výrobkov s nízkym rizikom a spôsob klasifikácie, balenia a označovania biocídnych výrobkov.  
Vzhľadom na skutočnosť, že pri udelení podmienečnej autorizácie účinnej látky je potrebné posúdiť rozsiahle dokumentačné súbory, EK odporučila novoprijatým členským štátom zaviesť mechanizmus  posudzovania účinných látok, ktoré vyžadujú podmienečnú autorizáciu a pripraviť infraštruktúru na plnenie vysoko náročných úloh, ktoré vyplývajú z nariadení EK (ES) 1896/2000, (ES) 1687/2002 a (ES) 2032/2003 o programe prehodnocovania účinných látok podľa článku 16 ods. 2 smernice 98/8/ES (program prehodnocovania). Kompetentné orgány novoprijatých členských štátov (v SR Centrum) boli vyzvané, aby spolupracovali na programe prehodnocovania látok v prvých dvoch fázach so súčasnými členskými štátmi a získali tak potrebné odborné skúsenosti. Súčasťou nariadenia (ES) 2032/2003 je aj špecifikácia a rozdelenie úloh kompetentných orgánov jednotlivých členských štátov. Kompetentné orgány členských štátov vykonajú v stanovenom termíne hodnotenie pridelenej účinnej látky. Hodnotenie sa musí vykonávať striktne podľa záväzných metodických postupov EK: Spoločné princípy a praktický postup pri autorizácii a registrácií biocídnych výrobkov. Výsledky hodnotenia sú členské štáty povinné predložiť EK v súhrnnej správe. Pred samotným rozhodnutím EK o zaradení alebo nezaradení účinnej látky do zoznamov podľa smernice 98/8/ES zvolá EK pripomienkové konanie k súhrnnej správe, ktorého výsledkom je prijatie správy alebo návrhu na jej prepracovanie príslušným kompetentným orgánom členského štátu. Kompetentný orgán členského štátu zodpovedá za predkladanú súhrnnú správu priamo orgánom EK. Druhá fáza programu prehodnocovania potrvá od 1. novembra 2005 do 1. mája 2006 a bude zahŕňať typy biocídnych výrobkov č. 16, 18, 19 a 21 podľa prílohy č. 5 smernice. V tretej a štvrtej fáze programu musia novoprijaté členské štáty pôsobiť ako spravodajcovia s plnou mierou zodpovednosti.
Na tento účel Centrum vypracovalo a podalo prostredníctvom Ministerstva hospodárstva SR v roku 2003 žiadosť o Twinnig Light Project pod názvom „Strengthening the Capacities for Management of Biocidal Products in the Slovak Republic“. Návrh projektu bol EK schválený. V rámci výberového konania Centrum vybralo ako partnerskú inštitúciu z členskej štátu EÚ Umweltbundesamt, Viedeň a Spolkové ministerstvo pre životné prostredie a pôdohospodárstvo Rakúskej republiky, ako kompetentnú autoritu pre uvádzanie biocídnych výrobkov na trh v Rakúsku. Riešenie projektu začalo v decembri 2003. Cieľom projektu bolo dosiahnuť úplné prispôsobenie slovenskej ekonomickej sféry na podmienky EÚ únie v rámci kapitoly I – Voľný pohyb tovaru. Riešená problematika mala takisto náväznosť na životné prostredie. Projekt posilnil administratívne kapacity v oblasti vysoko špecializovaných odborníkov v oblasti hodnotenia rizík manažmentu biocídov. 

Inventarizácia biocídnych výrobkov 
Inventarizácia biocídnych výrobkov v SR prebehla podľa § 33 ods. 1 zákona 
č. 217/2003 Z. z. 
Podrobnosti o inventarizácii biocídnych výrobkov sú uvedené v prílohe č. 10.

Uvedenie nových biocídnych výrobkov na trh
Nové biocídne výrobky, ktoré obsahovali iba existujúce účinné látky, t.j. látky, ktoré sa nachádzali na trhu členských štátov EÚ pred 14. májom 2000 a sú uvedené v jednej z príloh k nariadeniu (ES) 2032/2003 „Second Review Regulation“ možno uvádzať na trh podľa prechodných ustanovení § 33 ods. 2 zákona č. 217/2003 Z. z.. Ide o transpozíciu článku 16(1) smernice 98/8/ES. 
Podrobnosti o uvedení nových biocídnych výrobkov na trh sú uvedené v prílohe č. 9.

Register biocídnych výrobkov
Centrum uviedlo v marci 2004 na svojej internetovej stránke elektronický register biocídnych výrobkov uvedených na trh v SR. Register je významným príspevkom k prehľadu výrobkov na trhu, poskytuje informáciu o účinných látkach, registračnom čísle, expiráciu registrácie, názov výrobku a výrobcu resp. distribútora. V registri možno hľadať podľa rôznych zadávacích kritérií. Takto register slúži nielen podnikateľskej verejnosti, je významným príspevkom k prehľadnosti a transparentnosti celého procesu, slúži aj odborníkom a kontrolným orgánom, predovšetkým Slovenskej obchodnej inšpekcie. Register sa nachádza na stránke http://www.ccsp.sk/databio/

Plnenie povinností vyplývajúcich z členstva v EÚ v oblasti uvedenia biocídnych výrobkov na trh
Prvou a najdôležitejšou úlohou v období pred vstupom do EÚ bolo oznámiť EK údaje o účinných látkach, vykonať ich kategorizáciu v zmysle nariadenia (ES) 2032/2003 „Second Review Regulation“ a označiť výrobky, ktoré obsahovali iné účinné látky ako identifikované a notifikované a  nezaradené do príloh tohto nariadenia. Túto úlohu splnila Slovenská republika v zastúpení Centrom v stanovenom termíne.
Podrobnosti plnenia povinností vyplývajúcich z členstva v EÚ v oblasti uvedenia biocídnych výrobkov na trh sú uvedené v prílohe č. 10.

Inštitucionálne zabezpečenie
Úlohy orgánov štátnej správy
Úlohy vyplývajúce z obidvoch zákonov zabezpečujú: Ministerstvo hospodárstva SR, Ministerstvo zdravotníctva SR, Ministerstvo životného prostredia SR, Ministerstvo pôdohospodárstva SR a Centrum pre chemické látky a prípravky a sú uvedené v prílohe č. 6. 
Centrum pre chemické látky a prípravky je orgán štátnej správy s postavením národného orgánu Slovenskej republiky na úseku oznamovania nových chemických látok, uvedenia biocídnych výrobkov a detergentov na trh, klasifikácie, evidencie a inventarizácie chemických látok, ako aj hodnotenia rizík pri ich uvádzaní na trh.
Centrum je rozpočtová organizácia, ktorá je finančnými tokmi zapojená na rozpočet Ministerstva zdravotníctva SR a od 1. januára 2006 na rozpočet Ministerstva hospodárstva SR.
Centrum spolupracuje pri transpozícii legislatívy EÚ s Ministerstvom hospodárstva SR.
Centrum nie je zdravotníckym, vedeckovýskumným ani vývojovým pracoviskom. 
Budovanie administratívnej kapacity 
Hlavnou zásadou koncepcie budovania administratívnej kapacity v SR je v súlade s požiadavkami EK vybudovať vysoko špecializovanú, efektívnu a nezávislú inštitúciu, schopnú plniť záväzky Slovenskej republiky v implementácii právnych predpisov v oblasti uvádzania chemických látok, chemických prípravkov, detergentov a biocídnych výrobkov vyplývajúce priamo z členstva v SR v EÚ. V zmysle zákona č. 163/2001 Z. z. v znení neskorších predpisov je takouto inštitúciou Centrum. 
Zákon č. 308/2005 Z. z. ukladá povinnosť Ministerstvu hospodárstva SR zabezpečiť delimitáciu Centra a pre Centrum a Ministerstvo životného prostredia Slovenskej republiky pri uplatňovaní nariadenia o detergentoch povinnosť zabezpečiť aj personálne, finančné a technické zabezpečenie plnenia týchto povinností. Na zabezpečenie povinností vyplývajúcich z nariadenia Európskeho parlamentu a Rady (ES) č. 648/2004 je potrebné:
-	rozšíriť priestory Centra, 
-	vytvoriť štyri nové štátno-zamestnanecké miesta a to dve štátno-zamestnanecké miesta pre zamestnancov zaoberajúcich sa uvádzaním detergentov na trh a dve pracovné miesta na dobudovanie osobného úradu a oddelenia ekonomiky Centra, 
-	vytvoriť dve nové štátno-zamestnanecké miesta pre Ministerstvo životného prostredia Slovenskej republiky,
-	prideliť príslušné rozpočtové prostriedky podrobnejšie uvedené v „Dôvodovej správe“ zákona č. 308/2005 Z. z.. 

Adekvátne rozšírenie priestorov Centra je nevyhnutné vykonať ešte pred prijatím nových zamestnancov, pretože už v súčasnosti chýbajú priestory nielen pre umiestnenie zamestnancov, ale aj vhodné priestory na archiváciu dokumentov. Pôvodné priestory pridelené v roku 2001 boli určené pre 12 zamestnancov. Keďže v roku 2003 bol prijatý zákon č. 217/2003 Z. z. o podmienkach uvedenia biocídnych výrobkov na trh a Centrum sa stalo kompetentným orgánom pre uvádzanie biocídnych výrobkov na trh, počet zamestnancov bol navýšený na 18, ale žiadne ďalšie priestory pridelené neboli. Prechodom kompetencií podľa zákona č. 308/2005 Z. z. z Ministerstva zdravotníctva SR na Ministerstvo hospodárstva SR sa dislokácia a umiestnenie Centra, ktoré sídli v priestoroch spravovaných Ministerstvom zdravotníctva SR nemení. Problematika umiestnenia Centra bude riešená dohodou medzi uvedenými ministerstvami. 
Zákon č. 308/2005 Z. z. má tiež dopad na štátny rozpočet aj pre potrebu navýšenia štátno-zamestnaneckých miest o dvoch zamestnancov na Ministerstve životného prostredia SR roku 2006 v súvislosti s nárastom agendy, ktoré priniesol zákon č. 163/2001 Z. z. a jeho novelizácie v celkovom objeme na rok 2006 – 990. tis. Sk, rok 2007 – 1 026 tis. Sk a v roku 2008 - 1065 tis. Sk. 

Kontrola dodržiavania zákonnosti
Kontrolou dodržiavania zákonnosti uvedenia chemických látok a chemických prípravkov, biocídnych výrobkov a detergentov na trh spadá pod orgán trhového dozoru, ktorým je Slovenská obchodná inšpekcia (SOI). 
Kontrola dodržiavania zákonnosti je podrobnejšie uvedená v prílohe č. 7.

Poskytovanie informácií
Poskytovanie informácií v oblasti uvádzania chemických látok a chemických prípravkov, biocídnych výrobkov a detergentov Ministerstvom hospodárstva SR, Ministerstvom životného prostredia SR a Centrom je uvedené v prílohe č. 8.

Záver
Právne predpisy Slovenskej republiky v oblasti uvádzania chemických látok, chemických prípravkov, detergentov a biocídnych výrobkov sú plne harmonizované s príslušnými právnymi predpismi Európskeho spoločenstva a zástupcovia SR vo výboroch a pracovných skupinách aktívne spolupracujú pri tvorbe nových predpisov.
V priebehu posledných 4 rokov došlo k trom podstatným zmenám v podmienkach uvádzania chemických látok a chemických prípravkov, biocídnych výrobkov a detergentov na trh. 
Zákonom č. 163/2001 Z. z. o chemických látkach a prípravkoch, boli stanovené nové požiadavky hlavne na označovanie a balenie chemických látok a chemických prípravkov nebezpečných pre život a zdravie ľudí a pre životné prostredie. O dva roky (rok 2003) neskôr vstúpil do platnosti zákon o biocídnych výrobkoch, podľa ktorého podnikatelia boli povinní oznámiť biocídne výrobky, ktoré uvádzali na trh, Centru a označovať ich podľa požiadaviek tohto zákona. 
Pomerne časté zmeny v chemickej legislatíve mali z ekonomického hľadiska negatívny dopad na podnikateľov, ale dosiahnutím súladu chemickej legislatívy SR s legislatívou Európskej únie je umožnený voľný pohyb tovaru v rámci Európskeho trhu. 
Zákonom č. 308/2005 Z. z., ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov sa upravilo podnikateľské prostredie pre oblasť umiestňovania chemických látok a chemických prípravkov a detergentov na trh najmä z pohľadu zabezpečenia výkonu štátnej správy podľa požiadaviek nariadenia EP a Rady (ES) č. 648/2004, nariadenia EP a Rady (ES) č. 304/2003 a Rozhodnutia Rady 2003/106/ES. Táto skutočnosť má pozitívny dopad hlavne na podnikanie. 
Zmeny právnych predpisov v chemickej legislatíve majú za cieľ zabezpečiť bezpečný pohyb nebezpečných chemických látok a nebezpečných chemických prípravkov na trhu, ako aj ich bezpečné používanie s minimálnymi rizikami pre ľudí, zvieratá a životné prostredie. 
Prijatím pripravovaného nariadenia REACH dôjde k novele zákona o chemických látkach a chemických prípravkoch. Vyvolanými nákladmi na registráciu a autorizáciu chemických látok dôjde k zvýšeným nárokom na administratívu, čo značne postihne nielen orgány štátnej správy, ale najmä podniky chemického priemyslu, ale aj následných užívateľov. Na základe dopadovej štúdie vypracovanej v  spolupráci so ZCHFP sa predpokladajú dodatočné náklady výrobcov a dovozcov chemických látok v SR v chemickom priemysle v priebehu 11 rokov vo výške 12,6-20,8 mld. Sk, pričom dopady na následných užívateľov budú zhodnotené do konca roka 2005. 
Pri príprave programovacieho obdobia 2007 - 2013 bude potrebné zohľadniť priebežnú podporu náhradu chemikálií, ktoré nebudú vyhovovať požiadavkám REACH pri ich umiestňovaní na trh menej nebezpečnými produktmi ako aj zabezpečiť zníženie nákladov u užívateľov a producentov chemikálií z kategórie malých a stredných podnikov. 
Po schválení návrhov zmien a doplnení smernice Rady 76/769/EHS (ftaláty v hračkách, polycyklické aromatické uhľovodíky v olejoch a pneumatikách, toluén, trichlórbenzén, látky klasifikované ako karcinogénne, mutagénne alebo látky škodlivé pre reprodukciu (c/m/r) 
a ortuť), bude potrebné novelizovať vyhlášku MH SR č. 67/2002 Z. z. ktorou sa vydáva zoznam vybraných chemických látok a vybraných chemických prípravkov, ktorých uvedenie na trh a používanie je obmedzené alebo zakázané (príloha č.5). 

P R Í L O H Y

Príloha č. 1
História preberania právnych predpisov EÚ 
v oblasti uvádzania chemických látok a chemických prípravkov 

Právne predpisy Európskej únie (EÚ) v oblasti uvádzania chemických látok 
a chemických prípravkov sú komplikované a rozsiahle. Predstavujú široký systém, ktorý bol budovaný celé desaťročia. V súčasnosti sa jedná o viac ako stovku právnych predpisov EÚ (smerníc, nariadení a rozhodnutí), ktoré tvoria tisíce strán, ktoré bolo potrebné prevziať do práva Slovenskej republiky (SR) (príloha č. 2 a 3). Sú preverené rokmi praktickej aplikácie. Predstavujú vlastne komplexné know-how na aplikáciu princípu: rozumné riziko za rozumné peniaze. Slovenská republika priamym prevzatím tohto systému ušetrila veľké finančné prostriedky. Jednotná klasifikácia, balenie a označovanie chemických látok a chemických prípravkov zjednodušuje medzinárodný obchod. Prijatie európskeho systému SR umožnilo využiť poznatky, metódy a programy týkajúce sa chemických látok a prípravkov. Súčasne harmonizované právne predpisy sú v súlade aj s doporučeniami OECD a Dohovorom Medzinárodnej organizácie práce č. 170 o bezpečnosti pri používaní chemických látok pri práci. 
V oblasti uvádzania chemických látok a prípravkov na trh právne predpisy EÚ vychádzajú zo smernice Rady 67/548/EHS a najmä z jej siedmeho doplnku smernice Rady 92/32/EHS (pre látky) a smernice Rady 88/379/EHS (pre prípravky) a týka sa len premarketingových činností, t.j. čo musí podnikateľ (výrobca/dovozca/distribútor/predajca) splniť pred uvedením výrobku na trh: ako chemickú látku oklasifikovať, označiť, zabaliť, oznámiť ak ide o novú chemickú látku, alebo čo má oznámiť, ak ide o existujúcu látku, kde získať potrebné informácie, ako vypracovať kartu bezpečnostných údajov, atď.  
Pre hodnotenie rizika existujúcich chemických látok pre človeka a životné prostredie platí nariadenie Rady (EC) 793/93. Hodnoteniu rizika predchádza zber údajov o všetkých chemických látkach, ktoré uvádza Európsky zoznam existujúcich komerčných chemických látok (EINECS), vyrábaných alebo dovážaných v množstve nad 10 ton ročne a zároveň uvádza odporúčania na znižovanie rizika (t.j. kontrolné opatrenia, ktoré sa zakladajú na hodnotení rizika a majú však podobu odporúčaní a nie predpisov pre vykonávanie kontroly, ktoré by sa museli prijať na základe primeraných kontrolných právnych predpisov). Prioritné chemické látky sa vyberali podľa kritérií, ktoré ustanovujú právne predpisy EÚ. Škodlivosť chemických látok uvedených na prioritnom zozname sa potom hodnotí v súlade 
s dohodnutými princípmi nariadenia Rady 1488/94/EHS. K týmto predpisom bol vypracovaný Technical Guidance Document (TGD) pre hodnotenie rizika.
Smernica Komisie č. 93/67/EHS ustanovuje zásady hodnotenia rizík nových chemických látok v súlade so smernicou Rady 67/548/EHS pre človeka a životné prostredie.
Kontrolné opatrenia, ktoré boli prijaté s cieľom znížiť riziko existujúcich chemických látok, možno realizovať pomocou rôznych nástrojov vrátane kontroly znečistenia životného prostredia alebo emisií, ochrany pracovníkov a obmedzenia obchodu a použitia chemických látok a chemických prípravkov. Smernica Rady 76/769/EHS súvisí s obmedzením predaja 
a použitím nebezpečných chemických látok a prípravkov. Chemické látky a prípravky uvedené v tejto smernici a v jej novelách sa môžu uvádzať na trh a používať len za určitých kontrolovaných podmienok.
Dovoz a vývoz vybraných nebezpečných chemických látok a prípravkov je riešený nariadením Rady 2455/92/ES, ktoré má za cieľ poskytnúť krajinám, ktoré dovážajú vybrané nebezpečné chemické látky do EÚ informácie o vybraných nebezpečných látkach na základe hlásenia o vývoze v súlade s právnymi predpismi EÚ. Informácie udávajú riziko vyplývajúce z ich používania pre zdravie resp. pre životné prostredie ako aj príslušné bezpečnostné opatrenia. Tieto informácie umožnia prijať vlastné opatrenia o týchto látkach tak, aby sa obyvateľstvo a životné prostredie mohlo chrániť pred rizikom súvisiacim s ich predajom a používaním. 
Mimoriadne dôležité bolo pochopenie Bielej knihy, monitorovanie a štúdium právnych predpisov EÚ v oblasti uvádzania chemických látok a chemických prípravkov na trh. Pri tvorbe národných právnych predpisov a pri transpozícii a implementácii “acquis communautaire” bolo potrebné vykonať množstvo konzultácií s odborníkmi EÚ, najmä 
z pracovníkmi Európskej komisie a niektorých členských krajín ako napr. Nemecka, Rakúska a Dánska, ktorí majú dlhoročné skúsenosti implementáciou “acquis“. Pracovníci ministerstva publikovali odborné články k predmetnej problematike v periodickej tlači ako napr. Hospodárske noviny, Pravda, Trend, boli školiteľmi na rôznych seminároch a konferenciách. Napríklad: 
-	1.október 2001 – Bratislava, odborný seminár "Zákon o chemických látkach 
a chemických prípravkoch", sa uskutočnil na pôde Ministerstva hospodárstva SR. Seminár bol zameraný na výklad zákona a doplňujúcich právnych predpisov (požiadavky pre klasifikáciu a označovanie nebezpečných chemických látok a nebezpečných chemických prípravkov; podrobnosti o klasifikácií, balení a označovaní nebezpečných chemických prípravkov; podrobnosti o obsahu karty bezpečnostných údajov).
-	4.október 2001 - Žilina, Odborný seminár "Zákon o chemických látkach 
a chemických prípravkoch", sa uskutočnil na pôde štátneho podniku Lesy SR.) 
-	15.november 2001 – Bratislava, PVC OKOLO NÁS - konferencia o PVC (9:00-22:00, 15.11.2001 Hotel Danube, Bratislava - Organizátori: NCHZ, a.s., ECVM, Zväz chemického a farmaceutického priemyslu SR). Konferencia sa zaoberala situáciou, ktorá nastala po prijatí zákona o odpadoch, v ktorom bol uvedený zákaz výroby PVC od roku 2008. 
-	22. november 2001 - Bratislava - Zasadnutie riadiaceho výboru ChemLeg. Zasadnutia sa zúčastnili zástupcovia ZCHFP SR/VÚSAPL, a.s., Ministerstva hospodárstva SR a Centrum pre chemické látky a prípravky (Centrum). Predmetom rokovania boli otázky implementácie nových právnych predpisov v oblasti uvádzania chemických látok a chemických prípravkov na trh.. Zdôraznila sa potreba poskytovania kariet bezpečnostných údajov Toxikologickému informačnému Centru a urýchleného vydania slovenskej verzie EINECS. Diskutovalo sa tiež o ďalších otázkach týkajúcich sa interpretácie nových právnych predpisov. 
-	5.december 2001 - Bratislava - zasadnutie Medzirezortnej komisie pre chemickú bezpečnosť v SR. Informovanie komisie o prijatí zákona a stave zriadenia Centra.
Ďalšie informácie týkajúce sa problematiky uvedenia chemických látok a prípravkov na trh boli a aj sú naďalej uverejňované na internetovej adrese ministerstva resp. Centra. Konzultácie prebiehali koordinovane s Centrom z priemyslom, najmä so Zväzom chemického a farmaceutického priemyslu SR, Asociáciou priemyselnej ekológie, Slovenským združením pre značkové výrobky a medzinárodne aj s CEFIC-om (European Chemical Industry Council) tak, aby sa zabezpečilo vhodné pôsobenie národných právnych predpisov v koordinovanom 
a integrovanom manažmente na úrovni EÚ a aby aproximačný proces vyústil do zrozumiteľného prebratia týchto predpisov. 
Obdobne komunikoval aj Zväz chemického a farmaceutického priemyslu so svojim partnerom v EÚ - CEFIC-om o výmene informácií o priemyselných aspektoch predvstupovej stratégie. V máji 1999 bola pri CEFIC zriadená pracovná skupina orientujúca sa na dopad rozšírenia na "Vnútorný trh a predpisy týkajúce sa životného prostredia" s ohľadom na chemický priemysel1). Táto pracovná skupina bola transformovaná začiatkom roka 2000 na pracovnú skupinu zameranú na problematiku označovania a balenie nebezpečných chemických látok a prípravkov a pokrývala smernice Rady 67/548/EHS, smernica Komisie 88/379/EHS a smernica Rady 76/769/EHS. Zástupca DG Enterprise Európskej komisie 
a experti CEFICu veľmi pozitívne hodnotili pripravenosť SR v oblasti právnych predpisov v oblasti uvádzania chemických látok a prípravkov na trh.

Jednou z nevýhod, s ktorými priemysel vstupoval do fázy príprav na nové podmienky je všeobecne nízka úroveň právneho vedomia. Preto v súvislosti s prípravou nových právnych predpisov v oblasti nebezpečných chemických látok vznikla potreba vyvinúť informačné 
a školiace aktivity, ktorých výsledkom bola nielen dobrá informovanosť slovenských producentov, distribútorov a exportérov chemických látok v oblasti klasifikácie, značenia, balenia, notifikácie, ale aj výchova expertov, ktorí budú aj v budúcnosti schopní poskytovať poradenské a konzultačné služby pre manažment chemických výrobkov v súlade s harmonizovaným zákonom.

S ohľadom na problematiku uvedenú v právnych predpisov EÚ v oblasti uvádzania chemických látok a prípravkov na trh, bol stanovený program workshopov a seminárov, ktoré boli zamerané najmä na diskusiu medzi národnými orgánmi kandidátskych krajín 
a zástupcami zväzov v kandidátskych štátoch zväzmi v členských krajinách a CEFIC-om 
o týchto právnych predpisoch, ako aj posilnenie úlohy zväzov v kandidátskych štátoch 
v aproximačnom procese najmä vo vzťahu k implementácii “acquis communautaire” 
o chemických látkach a prípravkoch. Tieto semináre a workshopy boli využívané ako dodatočné zdroje informácií na verifikáciu pokroku dosiahnutého v kandidátskych štátoch v preberaní “acquis”, pomáhali zväzom a nielen zväzom vyrovnať sa s ťažkosťami vo vzťahu k transpozícii požiadaviek EÚ na chemické látky a prípravky. Informácie boli poskytnuté aj na internetových stránkach Ministerstva hospodárstva SR, Ministerstva životného prostredia SR a Centra.

Pravidlá vyžadované právnymi predpismi EÚ v oblasti uvádzania chemických látok a prípravkov na trh tiež vedú k ochrane materiálnych hodnôt. Preto bolo nutné prijať také právne predpisy v oblasti uvádzania chemických látok a prípravkov na trh, ktoré by odstránili rozdiely a vytvárali vhodné podmienky pri ich uvádzaní na trh v SR a EÚ. Prijatím týchto pravidiel SR ušetrila niekoľko tisícok miliónov Sk a možno aj desaťročia práce na vytvorenie podobného systému. Implementáciou právnych prepisov EÚ vytvoril sa dobrý predpoklad na to, aby SR v oblasti uvádzania chemických látok a prípravkov na trh splnila požiadavky pre vstup do EÚ.

Príloha č. 2
Zoznam preberaných právnych aktov Európskych spoločenstiev a Európskej únie 

a)	k zákonu č. 163/2001 Z. z. o chemických látkach a chemických prípravkoch v znení neskorších predpisov
Smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Úradný vestník Európskych spoločenstiev P 196, 16. 08. 1967)
–	v znení smernice Rady 69/81/EHS z 13. 3. 1969 (Ú. v. ES L 068, 19. 03. 1969),
–	smernice Rady 70/189/EHS zo 6. 3. 1970 (Ú. v. ES L 059, 14. 03. 1970), 
–	smernice Rady 71/144/EHS z 22. 3. 1971 (Ú. v. ES L 074, 29. 03. 1971), 
–	smernice Rady 73/146/EHS z 31. 5. 1973 (Ú. v. ES L 167, 25. 06. 1973), 
–	smernice Rady 75/409/EHS z 24. 6. 1975 (Ú. v. ES L 183, 14. 07. 1975), 
–	smernice Komisie 76/907/EHS zo 14. 7. 1976 (Ú. v. ES L 360, 30. 12. 1976), 
–	smernice Komisie 79/370/EHS z 30. 1. 1979 (Ú. v. ES L 088, 07. 04. 1979), 
–	smernice Rady 79/831/EHS z 18. 9. 1979 (Ú. v. ES L 259, 15. 10. 1979), 
–	smernice Rady 80/1189/EHS zo 4. 12. 1980 (Ú. v. ES L 366, 31. 12. 1980), 
–	smernice Komisie 81/957/EHS z 23. 10. 1981 (Ú. v. ES L 351, 07. 12. 1981), 
–	smernice Komisie 82/232/EHS z 25. 3. 1982 (Ú. v. ES L 106, 21. 04. 1982), 
–	smernice Komisie 83/467/EHS z 29. 7. 1983 (Ú. v. ES L 257, 16. 09. 1983), 
–	smernice Komisie 84/449/EHS z 25. 4. 1984 (Ú. v. ES L 251, 19. 09. 1984), 
–	smernice Komisie 86/431/EHS z 24. 6. 1986 (Ú. v. ES L 247, 01. 09. 1986), 
–	smernice Rady 87/432/EHS z 3. 8. 1987 (Ú. v. ES L 239, 21. 08. 1987), 
–	smernice Komisie 88/302/EHS z 18. 11. 1987 (Ú. v. ES L 133, 30. 05. 1988), 
–	smernice Komisie 88/490/EHS z 22. 7. 1988 (Ú. v. ES L 259, 19. 09. 1988), 
–	smernice Rady 90/517/EHS z 9. 10. 1990 (Ú. v. ES L 287, 19. 10. 1990), 
–	smernice Komisie 91/325/EHS z 1. 3. 1991 (Ú. v. ES L 180, 08. 07. 1991), 
–	smernice Komisie 91/326/EHS z 5. 3. 1991 (Ú. v. ES L 180, 08. 07.1991), 
–	smernice Komisie 91/410/EHS z 22. 7. 1991 (Ú. v. ES L 228, 17. 08. 1991), 
–	smernice Komisie 91/632/EHS z 28. 10. 1991 (Ú. v. ES L 338, 10. 12. 1991), 
–	smernice Rady 92/32/EHS z 30. 4. 1992 (Ú. v. ES L 154, 05. 06. 1992), 
–	smernice Komisie 92/37/EHS z 30. 4. 1992 (Ú. v. ES L 154, 05. 06. 1992), 
–	smernice Komisie 93/21/EHS z 27. 4. 1993 (Ú. v. ES L 110, 04. 05. 1993), 
–	smernice Komisie 93/72/EHS z 1. 9. 1993 (Ú. v. ES L 258, 16. 10. 1993), 
–	smernice Komisie 93/105/ES z 25. 11. 1993 (Ú. v. ES L 294, 30. 11.1993), 
–	smernice Komisie 93/101/ES z 11. 11. 1993 (Ú. v. ES L 013, 15. 01. 1994), 
–	smernice Komisie 94/69/ES z 19. 12. 1994 (Ú. v. ES L 381, 31. 12. 1994), 
–	smernice Komisie 96/54/ES z 30. 7. 1996 (Ú. v. ES L 248, 30. 09. 1996), 
–	smernice Európskeho parlamentu a Rady 96/56/ES z 3.9.1996 (Ú. v. ES L 236, 18. 09. 1996), 
–	smernice Komisie 97/69/ES z 5. 12. 1997 (Ú. v. ES L 343, 13. 12. 1997), 
–	smernice Komisie 98/73/ES z 18. 9. 1998 (Ú. v. ES L 305, 16. 11. 1998), 
–	smernice Komisie 98/98/ES z 15. 12. 1998 (Ú. v. ES L 355, 30. 12. 1998), 
–	smernice Európskeho parlamentu a Rady 1999/33/ES z 10. 5. 1999 (Ú. v. ES L 199, 30. 07. 1999), 
–	smernice Komisie 2000/32/ES z 19. 5. 2000 (Ú. v. ES L 136, 08. 06. 2000), 
–	smernice Komisie 2000/33/ES z 25. 4. 2000 (Ú. v. ES L 136, 08. 06. 2000), 
–	smernice Komisie 2001/59/ES zo 6. 8. 2001 (Ú. v. ES L 225, 21. 08. 2001), 
–	nariadenia Rady (ES) c. 2003/807 zo 14. 4. 2003 (Ú. v. EÚ L 122, 16. 05. 2003).

---------------------------------------

b)	k zákonu č. 217/2003 Z. z. o podmienkach uvedenia biocídnych výrobkov na trh v znení zákona č. 434/2004 Z. z.

Smernica Európskeho parlamentu a Rady 98/8/ES zo 16. februára 1998 týkajúca sa uvádzania biocídnych výrobkov na trh (Ú. v. ES L 123, 24.4.1998).
–	v znení nariadenie Komisie (ES) č. 1896/2000 zo 7.9.2000 (Ú. v. ES L 228, z 8.9.2000),
–	nariadenie Komisie (ES) č. 2032/2003 zo 4.11.2003 (Ú. v. ES L 307, z 24.11.2003).

Príloha č. 3

Zoznam vykonávacích predpisov k zákonu č. 163/2001 Z. z. o chemických látkach a chemických prípravkoch v znení neskorších predpisov

1.	Vyhláška Ministerstva hospodárstva Slovenskej republiky č. 330/2001 Z. z, podrobnosti 
o požiadavkách na aerosólové rozprašovače.

2.	Vyhláška Ministerstva hospodárstva Slovenskej republiky č. 331/2001 Z. z podrobnosti 
o  klasifikácii a označovaní di(2-etylhexyl)ftalátu.

3.	Výnos Ministerstva hospodárstva Slovenskej republiky č. 8/2001 Zoznam chemických látok nepodliehajúcich oznámeniu.

4.	Vyhláška Ministerstva hospodárstva Slovenskej republiky č. 511/2001 Z. z o hodnotení rizík existujúcich chemických látok a nových chemických látok na život a zdravie ľudí 
a na životné prostredie.

5.	Vyhláška Ministerstva hospodárstva Slovenskej republiky č. 515/2001 Z. z. podrobnosti 
o obsahu karty bezpečnostných údajov.

6.	Vyhláška Ministerstva hospodárstva Slovenskej republiky č. 65/2002 Z. z. o postupe pri overovaní zásad správnej laboratórnej praxe a ich dodržiavanie, podrobnosti o vydávaní a zrušení osvedčenia správnej laboratórnej praxe a postup kontroly dodržiavania zásad správnej laboratórnej praxe v znení vyhlášky MH SR č. 406/2002 Z. z..

7.	Vyhláška Ministerstva hospodárstva Slovenskej republiky č. 67/2002 Z. z, ktorou sa vydáva zoznam vybraných chemických látok a vybraných chemických prípravkov, ktorých uvedenie na trh a používanie je obmedzené alebo zakázané, v znení vyhlášky MH SR č. 180/2003 Z. z., vyhlášky MH SR č. 275/2004 Z. z. a vyhlášky MH SR č. 698/2004.

8.	Výnos Ministerstva hospodárstva Slovenskej republiky č. 2/2002  na vykonanie zákona 
č. 163/2001 Z. z. o chemických látkach a chemických prípravkoch v znení výnosu Ministerstva hospodárstva SR 2/2005. 
Obsahuje: 
-	Prílohu č.1: ktorá obsahuje: Zoznam nebezpečných chemických látok s predpísanou klasifikáciou, označením a vymedzením koncentračných limitov. 
-	Prílohu č.2: ktorá obsahuje: Grafické zobrazenie výstražných symbolov pre nebezpečné chemické látky a nebezpečné chemické prípravky.
-	Prílohu č.3: ktorá obsahuje: Zoznam označení špecifického rizika upozorňujúcich na nebezpečné vlastnosti chemickej látky alebo chemického prípravku (R-vety a ich kombinácie). 
-	Prílohu č.4: ktorá obsahuje: Zoznam označení pre bezpečné používanie chemickej látky alebo chemického prípravku (S-vety a ich kombinácie). 
-	Prílohu č.5: ktorá obsahuje: Podrobnosti o testovacích metódach:
 časť A: metódy na určenie fyzikálno-chemických vlastností, 
 časť B: metódy na určenie toxicity, 
 časť C: metódy na určenie ekotoxicity.
-	Prílohu č. 6, ktorá obsahuje: Podrobnosti o všeobecných požiadavkách na klasifikáciu a označovanie nebezpečných chemických látok a nebezpečných chemických prípravkov a podrobnosti o požiadavkách na balenie nebezpečných chemických látok a nebezpečných chemických prípravkov. (Ide o tzv. príručku pre klasifikáciu a označovanie chemických látok a chemických prípravkov.)
-	Prílohu č.7: ktorá obsahuje: Podrobnosti o obsahu a rozsahu dokumentácie potrebnej na oznámenie novej chemickej látky. 
-	Prílohu č.8: ktorá obsahuje: Podrobnosti o obsahu a rozsahu dokumentácie potrebnej na zúžené oznámenie novej chemickej látky a podrobnosti o obsahu a rozsahu dokumentácie potrebnej na úplné oznámenie novej chemickej látky a podrobnosti o dokumentácii s dodatkovými údajmi I. stupňa alebo II. stupňa pre nové chemické látky.
-	Prílohu č.9: ktorá obsahuje: Podrobnosti o technickej špecifikácii označovania a balenia nebezpečných chemických látok a nebezpečných chemických prípravkov: 
 časť A: uzávery odolné voči otvoreniu deťmi,
 časť B: hmatové upozornenie pre ľudí s poruchou zraku na nebezpečenstvo látky alebo prípravku). 
-	Prílohu č.10: ktorá obsahuje: Podrobnosti o klasifikácii, balení a označovaní nebezpečných chemických prípravkov.

9.	Výnos Ministerstva hospodárstva SR č. 13/2002 z 11. decembra 2002 o existujúcich chemických látok uvedených na trh a vyňatých z povinností ohlásenia údajov o veľkých objemoch existujúcich chemických látok a z povinností ohlásenia údajov o nižších objemoch existujúcich chemických látok.

10.	Výnos č. 8/2003 Ministerstva hospodárstva Slovenskej republiky Európsky zoznam existujúcich komerčných chemických látok (EINECS).

Príloha č. 4

Zoznam vykonávacích predpisov k zákonu č. 217/2003 Z. z. o podmienkach uvedenia biocídnych výrobkov na trh  v znení zákona č. 434/2004 Z. z. 

1.	Vyhláška Ministerstva hospodárstva SR č. 375/2003 Z. z, ktorou sa ustanovujú podrobnosti dokumentácie k žiadosti o autorizáciu biocídneho výrobku a podrobnosti dokumentácie k žiadosti o registráciu biocídneho výrobku s nízkym rizikom a podrobnú špecifikáciu údajov predkladaných pred uvedením biocídneho výrobku a podrobnú špecifikáciu údajov predkladaných pred uvedením biocídneho výrobku s nízkym rizikom na trh

2.	Vyhláška Ministerstva hospodárstva SR č. 383/2003 Z. z, ktorou sa ustanovujú podrobnosti o postupe a špecifikácií zásad hodnotenia biocídnych výrobkov a biocídnych výrobkov s nízkym rizikom

3.	Vyhláška Ministerstva hospodárstva SR č. 517/2004 Z. z, ktorou sa ustanovujú podrobnosti o špecifických činnostiach jednotlivých ústredných orgánov štátnej správy v rámci hodnotenia biocídnych výrobkov a biocídnych výrobkov s nízkym rizikom a hodnotenia účinných látok pre biocídne výrobky

Príloha č. 5

Zoznam vybraných chemických látok a vybraných chemických prípravkov, ktorých uvedenie na trh a používanie je obmedzené alebo zakázané podľa vyhlášky MH SR 
č. 67/2002 Z. z. v znení vyhlášky MH SR č. 180/2003 Z. z., 
vyhlášky MH SR č. 275/2004 Z. z. a vyhlášky MH SR č. 698/2004 Z. z. 
spolu so zoznamom preberaných smerníc EÚ

P.č.	Názov látky	Zoznam preberaných smerníc 	
1.	Polychlórované bifenyly (s výnimkou monochlórovaných a dichlórovaných), polychlórované terfenyly a prípravky, ktoré obsahujú viac ako 0,005 % týchto látok	76/769/EHS → 85/467/EHS→ 89/677/EHS → 82/828/EHS	
2.	Vinylchlorid (chlóretén, chlór-1-etylén)	76/769/EHS	
3.	Kvapalné chemické látky a kvapalné chemické prípravky, ktoré sú považované za nebezpečné podľa § 3 zákona	79/663/EHS →89/677/EHS → 94/48/EHS  → 97/64/ES	
4.	Tris (2,3-dibrómopropyl)fosfát	79/663/EHS	
5.	Benzén 				82/806/EHS → 89/677/EHS	
6.	Azbest	83/478/EHS → 85/610/EHS →  91/659/EHS → 1999/77/EHS	
7	Neobsadené 		
8	Tris(aziridinyl)fosfánoxid				83/264/EHS	
9.	Polybrómované bifenyly (ďalej len „PBB“)		83/264/EHS	
10.	Prášky rastlinného pôvodu a ďalšie zložky kýchacích práškov: 	83/264/EHS	
11.	Sulfidy a polysulfidy	83/264/EHS	
12.	Prchavé estery kyseliny brómoctovej	83/264/EHS	
13.	2-naftylamín, a jeho soli				89/677/EHS	
14	Benzidín, a jeho soli					89/677/EHS	
15.	4-nitrobifenyl		89/677/EHS	
16.	4-amínobifenyl, a jeho soli	89/677/EHS	
17.	Uhličitany olova	89/677/EHS	
18.	Sírany olovnaté	89/677/EHS	
19.	Ortuť, a jej zlúčeniny				89/677/EHS	
20.	Arzén, a jeho zlúčeniny	89/677/EHS → 2003/2/ES	
21.	Organociničité zlúčeniny	89/677/EHS → 1999/51/ES → 1999/77/HS → 2002/62/ES 	
22.	Di-μ-oxo-di-n-butylcínhydroxyboran (DBB)	89/677/EHS	
23.	Pentachlórfenol, a jeho soli a estery		91/173/EHS → 1999/51/ES → 99/77/ES	
24.	Kadmium, a jeho zlúčeniny	 	91/338/EHS → 1999/51/ES → 1999/77/ES	
25.	Monometyltetrachlórdifenylmetán	91/338/EHS → 91/339/EHS	
26.	Monometyldichlórdifenylmetán 	91/338/EHS → 91/339/EHS	
27.	Monometyldibrómdifenylmetán, (brómbenzylbrómtoluén, zmiešané izomery)	91/338/EHS → 91/339/EHS	
28.	Nikel, a jeho zlúčeniny	94/27/ES → 2004/96/ES	
29.	Karcinogénne látky a prípravky uvedené v zozname nebezpečných chemických látok klasifikované ako kategórie 1 alebo kategórie 2 a označené aspoň ako jedovaté (T) s označením špecifického rizika „R45 Môže spôsobiť rakovinu“ alebo „R49 Môže spôsobiť rakovinu pri vdýchnutí“	94/60/ES → 97/56//ES → 97/10/ES → 99/43/ES → 2001/41/ES →2003/34ES 
→2003/36/ES	
30.	Mutagénne látky uvedené v zozname nebezpečných chemických látok klasifikované ako kategórie 1 alebo kategórie 2 a označené špecifickým rizikom „R46 Môže spôsobiť dedičné genetické poškodenie“ 	94/60/ES → 97/56//ES → 97/10/ES → 99/43/ES → 2003/34ES →2003/36/ES	
31.	Látky poškodzujúce reprodukciu uvedené v zozname nebezpečných chemických látok klasifikované ako kategórie 1 alebo kategórie 2 a označené označením špecifického rizika „R60 Môže poškodiť plodnosť“ alebo „R61 Môže spôsobiť poškodenie nenarodeného dieťaťa“	94/60/ES → 97/56//ES → 97/10/ES → 99/43/ES → 2001/41/ES →2003/34ES 
→2003/36/ES	
32.	Látky a prípravky obsahujúce jednu alebo niekoľko z nasledujúcich látok
-	kreosot
-	kreosotový olej 
-	destiláty (z uhoľného dechtu), naftalénové oleje kreosotový olej, acenafténová frakcia
-	destiláty (z uhoľného dechtu), predné frakcie
-	antracénový olej
-	fenoly z uhoľného dechtu, surové, 
-	kreosot, drevný
-	nízkoteplotný kreosot, alkalický	94/60/ES → 96/55/ES → 2001/90/ES 	
33.	Chloroform	94/60/ES → 96/55/ES	
34.	tetrachlórmetán, chlorid uhličitý	94/60/ES → 96/55/ES	
35.	1,1,2-trichlóretán 	94/60/ES → 96/55/ES	
36.	1,1,2,2-tetrachlóretán	94/60/ES → 96/55/ES	
37.	1,1,1,2-tetrachlóretán	94/60/ES → 96/55/ES	
38.	Pentachlóretán	94/60/ES → 96/55/ES	
39.	1,1-dichlóretylén	94/60/ES → 96/55/ES	
40.	1,1,1-trichlóretán	94/60/ES → 96/55/ES	
41.	Hexachlóretán		97/16/ES → 2001/91/ES	
42.A

42.B
	Látky a prípravky uvedené v zozname nebezpečných chemických látok s klasifikáciou mimoriadne horľavé (F+) a veľmi horľavé (F) a ostatné látky a prípravky splňujúce kritériá pre označenie ako horľavé, veľmi horľavé (F) a mimoriadne horľavé (F+)
Alkány, C10-C13 chlóralkány, (chlórované parafíny s krátkym reťazcom; SCCPs)	94/48/ES 

2002/45/ES	
43.
	Azofarbivá a modré farbivo 	2002/61/ES  → 2003/3/ES → 2004/21/ES	
44.
44.A	Difenyléter, pentabrómderivát    C12H5Br5O 
Difenyléter, oktabrómderivát    C12H5Br8O	
	2003/11/ES →2004/98/ES	
45.	Voľné		
46.	Nonylfenol
Nonylfenol-etoxylát	2003/53/ES	
47.	Cement	2003/53/ES	

			

Zmeny vo vyhláške MH SR č. 67/2002 Z. z. 

Zoznam vybraných chemických látok a vybraných chemických prípravkov, ktorých uvedenie na trh a používanie je obmedzené alebo zakázané
 	
1.	Vyhláška MH SR č.67/2002 Z. z. uvádza po prvý krát 
	-	1, 2, 3, 4, 5, 6, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42 
	
2.	Vyhláškou MH SR č.180/2003 Z. z. sa:
-	novelizuje 

-	upravuje poradové číslo 42 ako 
-	uvádza po prvý krát	
-	20, 21, Poznámku J a Poznámku L
-	42.A
-	42B, 43, 44 a 44A.	
3.	Vyhláškou MH SR č. 275/2004 Z.z. sa
-	poznámka po čiarou upravuje v bode
-	dopĺňajú sa karcinogénne látky kategórie 1 a 2
-	vypúšťajú sa niektoré karcinogénne látky kategórie 2
-	dopĺňajú mutagénne látky kategórie 2
-	dopĺňajú látky poškodzujúce reprodukciu kategórie 1 a 2 
-	uvádza po prvý krát	
-	20 a 43,
-	29,

-	29,
-	30,

-	31,
-	46 a 47.
	
4. 	Vyhláškou MH SR č. 698/2004 Z. z. sa:
-	novelizuje 
	
- 28 a 44, 	

Príloha č. 6
Úlohy štátnej správy v oblasti uvedenia chemických látok, chemických prípravkov, biocídnych výrobkov a detergentov sú pre

Ministerstvo hospodárstva SR
-	riadi výkon štátnej správy v oblasti uvádzania chemických látok a chemických prípravkov a biocídnych výrobkov na trh,
-	zabezpečuje a koordinuje v súčinnosti s Ministerstvom zdravotníctva SR, Ministerstvom životného prostredia SR, Ministerstvom pôdohospodárstva SR a Centrom úlohy medzinárodnej spolupráce v oblasti voľného pohybu chemických látok a chemických prípravkov a biocídnych výrobkov,
-	vydáva po vyjadrení Ministerstva zdravotníctva SR, Ministerstva životného prostredia SR a Ministerstva pôdohospodárstva SR predbežný súhlas k dovozu vybraných nebezpečných chemických látok a vybraných nebezpečných chemických prípravkov a látok, ktoré sú predmetom predbežného súhlasu po predchádzajúcom ohlásení (PIC postup),
-	overuje možnosť vývozu vybraných nebezpečných chemických látok a vybraných nebezpečných chemických prípravkov, ktoré sú obmedzené v dôsledku ich účinkov na život a zdravie ľudí a látok, ktoré sú predmetom PIC postupu,
-	obmedzuje alebo zakazuje na základe výsledkov hodnotenia rizika orgánmi Ministerstva zdravotníctva SR, Ministerstva životného prostredia SR, Ministerstva pôdohospodárstva SR uvedenie na trh vybraných nebezpečných chemických látok a vybraných nebezpečných chemických prípravkov,
-	vedie evidenciu podnikateľov, ktorí dovážajú alebo vyvážajú vybrané nebezpečné chemické látky a vybrané nebezpečné chemické prípravky, ktoré sú predmetom PIC postupu a zoznam vybraných nebezpečných chemických látok a vybraných nebezpečných chemických prípravkov,
-	povoľuje označovanie obalov chemických látok a chemických prípravkov a uverejňuje zoznamy chemických látok a chemických prípravkov, ich doplnenia a opravy vo vestníku a vykonáva kontrolu.

Ministerstvo zdravotníctva SR 
-	je odvolacím orgánom vo veciach o ktorých rozhodlo Centrum. Zákonom č. 308/2005 Z. z. táto úloha prešla na Ministerstvo hospodárstva SR,
-	zabezpečuje hodnotenie rizika chemických látok z hľadiska ich vplyvu na život a zdravie ľudí. Zákonom č. 308/2005 Z. z. táto úlohu zabezpečuje prostredníctvom Úradu verejného zdravotníctva SR,
-	navrhuje stratégiu v nadväznosti na hodnotenie rizika existujúcich chemických látok, ktoré sú zaradené do zoznamu prioritných chemických látok, čo oznámi ministerstvu hospodárstva, 
-	informuje ministerstvo hospodárstva, ak je chemická látka  klasifikovaná a označená podnikateľom ako nebezpečná, o potrebe získania ďalších dodatkových testov, z ktorých môže vyplynúť nutnosť zaradenia chemickej látky do zoznamu prioritných chemických látok, alebo obmedzenia používania alebo zákazu uvedenia na trh takejto chemickej látky,
-	vyjadruje sa k dovozu vybraných nebezpečných chemických látok a vybraných nebezpečných chemických prípravkov a vybraných nebezpečných chemických látok 
a vybraných nebezpečných chemických prípravkov podliehajúcich PIC postupu.

Ministerstvo životného prostredia SR
-	zabezpečuje hodnotenie rizika chemických látok z hľadiska ich vplyvu na životné prostredie. Zákonom č. 308/2005 Z. z. táto úlohu zabezpečuje prostredníctvom Slovenskej agentúry životného prostredia,
-	navrhuje nadväzne na výsledky hodnotenia rizika existujúcich chemických látok, ktoré sú zaradené do zoznamu prioritných chemických látok, stratégiu obmedzenia rizík týchto chemických látok, čo oznámi ministerstvu hospodárstva,
-	informuje ministerstvo hospodárstva, ak je chemická látka  klasifikovaná a označená podnikateľom ako nebezpečná (§ 3 písm. o)) o potrebe získania ďalších dodatkových testov, z ktorých môže vyplynúť nutnosť zaradenia chemickej látky do zoznamu prioritných chemických látok, alebo obmedzenia používania alebo zákazu uvedenia takejto chemickej látky na trh,
-	vyjadruje sa k dovozu vybraných nebezpečných chemických látok a vybraných nebezpečných chemických prípravkov a vybraných nebezpečných chemických látok 
a vybraných nebezpečných chemických prípravkov podliehajúcich PIC postupu.

Ministerstvo pôdohospodárstva Slovenskej republiky
-	vyjadruje sa k dovozu vybraných nebezpečných chemických látok a vybraných nebezpečných chemických prípravkov, ktoré sa použijú pri ochrane rastlín 
a určuje podmienky ich použitia a vybraných nebezpečných chemických látok a vybraných nebezpečných chemických prípravkov podliehajúcich PIC postupu.

Centrum pre chemické látky a chemické prípravky

Plní úlohy vyplývajúce zo zákona č. 163/2001 Z. z. v znení neskorších predpisov a to najmä:  
-	posudzuje dokumentáciu predloženú s oznámením novej chemickej látky; v rámci posudzovania vykonáva: prvotné hodnotenie rizík chemických látok (§ 13 a § 21  ods. 1), hodnotenie chemických látok uvádzaných na trh z hľadiska ochrany života a zdravia ľudí a životného prostredia a určovania potreby predloženia dokumentácie I. stupňa alebo II. stupňa, 
-	informuje o poznatkoch získaných z oznámenia a prvotného hodnotenia chemickej látky Ministerstvo zdravotníctva SR, Ministerstvo životného prostredia SR a Ministerstvo hospodárstva SR, 
-	určuje podiel nákladov spojených s testovaním pri opätovnom oznámení bez možnosti vyžadovať opakovanie testovania na zvieratách, ak má k dispozícii údaje o požadovaných testoch, 
-	obmedzuje alebo zakazuje uvedenie na trh nových chemických látok na obdobie najviac troch mesiacov, ak zistí, že hrozí bezprostredné nebezpečenstvo ohrozenia života alebo zdravia ľudí a poškodenia životného prostredia; lehotu troch mesiacov môže predĺžiť až na obdobie jedného roka,
-	vydáva súhlas na predĺženie lehoty uvedenia na trh nových chemických látok používaných pri technologicky orientovanom výskume a vývoji, 
-	posudzuje, či aj iné chemické látky ako tie, ktoré sú uvedené v zozname chemických látok nepodliehajúcich oznámeniu, možno považovať za chemické látky, ktoré nepodliehajú oznámeniu,
-	vypracúva v spolupráci s Ministerstvom zdravotníctva SR a Ministerstvom životného prostredia SR zoznam prioritných chemických látok, 
-	informuje Ministerstvo zdravotníctva SR, Ministerstvo životného prostredia SR 
a Ministerstvo hospodárstva SR o poznatkoch získaných z aktualizovaných údajov hodnotenia rizík,
-	vykonáva inventarizáciu chemických látok
-	zabezpečuje medzinárodnú výmenu informácií s príslušnými orgánmi členských štátov EÚ, Európskou komisiou a orgánmi Organizácie pre hospodársku spoluprácu a rozvoj, 
-	podáva v spolupráci s Ministerstvom hospodárstva SR Európskej komisii každé tri roky správu o stave všeobecne záväzných právnych predpisov v oblasti chemických látok a chemických prípravkov; kópie správy podáva príslušným orgánom štátnej správy, 
-	spolupracuje s Európskou komisiou, príslušnými orgánmi členských štátov EÚ a orgánmi Organizácie pre hospodársku spoluprácu a rozvoj pri hodnotení rizika chemických látok a pri získavaní a poskytovaní relevantných údajov, 
-	posudzuje dokumentáciu zaslanú Európskou komisiou, 
-	zúčastňuje sa spolu s Ministerstvo hospodárstva SR a Ministerstvom životného prostredia SR na pracovných stretnutiach organizovaných orgánmi členských štátov EÚ, Európskou komisiou a orgánmi Organizácie pre hospodársku spoluprácu a rozvoj.

Centrum ďalej plní úlohy, ktoré mu vyplývajú zo zákona č. 217/2003 , a to najmä:
-	vydáva rozhodnutia o autorizácii biocídneho výrobku a vydáva rozhodnutia o registrácii biocídneho výrobku s nízkym rizikom, vydáva rozhodnutia o zmene alebo zrušení rozhodnutí o autorizácii biocídneho výrobku a vydáva rozhodnutia o zmene alebo zrušení rozhodnutí o registrácii biocídneho výrobku s nízkym rizikom a uchováva počas 15 rokov všetku s tým súvisiacu dokumentáciu,
-	prijíma návrhy na zaradenie účinných látok do zoznamu účinných látok vyhovujúcich na zaradenie do zoznamu biocídnych výrobkov, do zoznamu účinných látok s nízkym rizikom vyhovujúcich na zaradenie do zoznamu biocídnych výrobkov s nízkym rizikom a do zoznamu základných látok, 
-	vyhodnocuje dokumentáciu predloženú podľa písmena a) z hľadiska ochrany života a zdravia ľudí, zvierat a životného prostredia, 
-	zasiela colnému orgánu kópiu rozhodnutia o autorizácii biocídneho výrobku alebo kópiu rozhodnutia o registrácii biocídneho výrobku s nízkym rizikom, ako aj ich prípadné zmeny a zrušenia,
-	vedie evidenciu autorizovaných biocídnych výrobkov alebo registrovaných biocídnych výrobkov s nízkym rizikom a zverejňuje ich zoznam,
-	určuje rámcové zloženie biocídneho výrobku,
-	prijíma oznámenia a vydáva rozhodnutie,
-	spolupracuje so Slovenskou obchodnou inšpekciou, 
-	zabezpečuje medzinárodnú výmenu informácií s príslušnými orgánmi členských štátov 
a EK.

Príloha č. 7
Kontrola dodržiavania zákonnosti
Kontrolou dodržiavania zákonnosti uvedenia chemických látok a chemických prípravkov, biocídnych výrobkov a detergentov na trh spadá pod orgán trhového dozoru, ktorým je Slovenská obchodná inšpekcia (SOI). 
Právne predpisy pre uvedenie chemických látok, chemických prípravkov stanovili pre podnikateľov uvádzajúcich na trh nebezpečné chemické látky a prípravky povinnosti. Týka sa to povinnosti vypracovať kartu bezpečnostných údajov na každú nebezpečnú chemickú látku a každý nebezpečný chemický prípravok, ktorý uvádzajú na trh, poskytnúť ju Toxikologickému informačnému Centru a každému odberateľovi (okrem spotrebiteľa). Zmenili sa grafické zobrazenia niektorých výstražných symbolov, ako aj  slovné označenia nebezpečenstva a zaviedli sa presne určené vety na označenie špecifického rizika (R-vety) 
a bezpečného použitia nebezpečnej chemickej látky a prípravku (S-vety). Okrem toho niektoré obaly, uvádzané na trh pre malospotrebiteľa, sa musia zabezpečiť spôsobom, ktorý neumožní prístup deťom a musia mať hmatovo rozlišovateľné varovanie pred nebezpečenstvom pre ľudí s poruchou zraku a nevidomých. Z uvedených dôvodov podnikatelia museli  vypracovať nové označovanie predmetných výrobkov a v mnohých prípadoch aj zabezpečiť nové balenia s hmatovým upozornením pre ľudí s poruchou zraku a nevidomých, ako aj uzáverom, odolným proti otvoreniu deťmi.
SOI je oprávnená vykonávať kontrolu správnosti označovania a balenia nebezpečných chemických látok a nebezpečných chemických prípravkov, dodržiavanie povinnosti vypracovať kartu bezpečnostných údajov, jej predpísaného obsahu a jej poskytovanie príjemcovi a Toxikologickému informačnému Centru, ako aj dodržiavanie podmienok uvádzania detergentov (pracích prostriedkov a čistiacich prostriedkov) na trh. Zákonom 
č. 308/2005 Z. z. vykonáva kontrolu nad celým zákonom č. 163/2001 Z. z. v znení neskorších predpisov. 
Podnikatelia, uvádzajúci chemické látky a prípravky na trh mohli na základe súhlasu Ministerstva hospodárstva SR postupovať podľa predchádzajúcich predpisov najneskôr do 31.12.2003. 
SOI kontrolu dodržiavania povinností, ustanovených zákonom o chemických látkach a prípravkoch začala v decembri 2003. V etape december 2003 – marec 2004 inšpektori SOI sa zameriavali na kontrolu dodržiavania povinností podnikateľov pri uvádzaní nebezpečných chemických látok a nebezpečných chemických prípravkov v aerosólovom balení na trh. Podnikatelia mali od nadobudnutia účinnosti zákona o chemických látkach a prípravkoch  dostatočný časový priestor na zosúladenie svojich podnikateľských aktivít s novými požiadavkami. Napriek tejto skutočnosti z prekontrolovaných 286 kariet bezpečnostných údajov v 61,2 % prípadoch neboli v súlade s právnymi predpismi uvádzajúcimi chemické látky a prípravky na trh a na 17 % výrobkov neboli vypracované karty bezpečnostných údajov vôbec. Z kontrolovaných 781 výrobkov 41,7 % bol nesprávne označený. Pritom sa vyskytli aj také vážne nedostatky, ako nesprávna klasifikácia prípravku, chýbajúci výstražný symbol, chýbajúce  slovné označenie nebezpečenstva a uvedenie výrobkov na trh bez hmatového upozornenia na nebezpečenstvo pre ľudí s poruchou zraku a nevidomých. 
Povinnosť poskytnúť kartu bezpečnostných údajov príjemcovi nebezpečného chemického prípravku najneskôr s prvou dodávkou, aby príjemca mohol prijať účinné opatrenia týkajúce sa ochrany života, zdravia ľudí a životného prostredia, nesplnil ani jeden dovozca. Odôvodňovali to veľkým administratívnym zaťažením, vzhľadom na veľký počet odberateľov. 
Nedostatky zistené pri prvých kontrolách boli riešené prijatím dobrovoľného opatrenia podnikateľom, v ktorom sa zaväzoval nedostatky odstrániť, prípadne boli riešené formou záväzného pokynu, ktorým inšpektor vyžadoval odstránenie zisteného nedostatku do určitého termínu, dohodnutého s podnikateľom.
Zákaz predaja alebo dodávky vydali inšpektori len v tom prípade, ak výrobok kvôli nedostatku v označení alebo balení mohol mať za následok ohrozenie zdravia, života ľudí alebo životného prostredia (chýbajúce údaje v označovaní v štátnom jazyku, chýbajúci výstražný symbol, chýbajúce slovné označenie nebezpečenstva, chýbajúce hmatové upozornenie pre nevidomých), alebo ak podnikateľ záväzný pokyn do dohodnutého termínu nesplnil vôbec. 
Vážny nedostatok spočíval ďalej v tom, že dovozcovia prípravkov autokozmetiky, obsahujúcich ropné látky, nevedeli predložiť žiadny doklad, ktorý by svedčil o tom, že príslušný prípravok nie je karcinogénny (obsah benzénu musí byť nižší ako 0,1 %). Jeden podnikateľ kvôli absencii takého dokladu dokonca označil svoje výrobky  klasifikáciou „karcinogén kat. 2“. Nakoľko predaj výrobkov s touto klasifikáciou je zakázaný pre malospotrebiteľov, uvádzanie týchto výrobkov na trh bolo pozastavené až do termínu, keď podnikateľ potrebný dôkazový materiál od zahraničného výrobcu vedel predložiť a opravil nesprávnu klasifikáciu a označenie.
Z uvedených dôvodov bolo v 12 prevádzkových jednotkách uložené opatrenie na zákaz predaja alebo dodávky 76 druhov výrobkov v celkovej hodnote 1 345 041,8 Sk až do vykonania nápravy. 
V ďalšej etape, máj – júl 2004, bola zahájená kontrolná akcia plnenia požiadaviek pri uvádzaní biocídnych výrobkov na trh. Podnikatelia boli povinní do 31.12.2003 oznámiť svoje biocídne výrobky Centru a ďalej uvádzať na trh len tie, na ktoré Centrum vydalo rozhodnutie. Boli vyselektované tie biocídne výrobky, ktoré obsahovali účinné látky, zakázané v EU. 
Biocídne výrobky pred účinnosťou tohto zákona boli zaradené medzi chemické látky a prípravky. Nakoľko v zákone o biocídnych výrobkoch sú iné požiadavky na označovanie, než v zákone o chemických látkach a prípravkoch, podnikatelia opäť museli doplňovať údaje v označení biocídnych výrobkov. 
SOI kontroluje plnenie povinností vyplývajúcich zo zákona o biocídnych výrobkoch pri oznamovaní biocídnych výrobkov Centru a pri ich uvádzaní na trh, t.j. vypracovanie karty bezpečnostných údajov a jej poskytovanie príjemcovi a Toxigologickému informačnému Centru, ako aj označovanie a balenie biocídnych výrobkov. 
Povinnosť podnikateľa oznámiť Centru údaje o biocídnom výrobku, nesplnili traja kontrolovaní podnikatelia u 14 výrobkov z kontrolovaných 175 biocídnych výrobkov. Na 38 biocídnych výrobkoch (21,7 %) podnikatelia ešte pri prvej kontrole nemali "Rozhodnutie" od Centra, nakoľko pri ich oznámení nepredložili všetky údaje stanovené zákonom. 
Počas kontrolnej akcie neboli zistené inšpektormi SOI také biocídne výrobky, ktorých uvádzanie na trh bolo Centrom zakázané. Nesprávne označenie bolo zistené u 43,4 % biocídnych výrobkov a 5,3 % predložených karty bezpečnostných údajov nebolo v súlade 
s právnymi predpismi uvádzajúcimi chemické látky a chemické prípravky na trh. U štyroch druhov biocídnych výrobkov, klasifikovaných ako škodlivé a veľmi horľavé chýbalo hmatové upozornenie na nebezpečenstvo pre ľudí s poruchou zraku a nevidomých. 
Povinnosť poskytnúť kartu bezpečnostných údajov príjemcovi biocídneho výrobku 
s obsahom nebezpečnej chemickej látky ako aj Toxikologickému informačnému Centru bola splnená u podnikateľov v podstatne väčšej miere než pri kontrolnej akcii v prvej etape. Ďalším priaznivým trendom je pokles výskytu karty bezpečnostných údajov, ktoré nespĺňajú požiadavky právnych predpisov pre uvádzanie chemických látok a chemických prípravkov na trh zo 61,2 % v 1. etape, na 5,3 % v 2. etape kontroly.
Opatrenia na zákaz predaja alebo dodávky boli uložené v 10 prevádzkových jednotkách na 54 druhov výrobkov v celkovej hodnote 3 744 071,- Sk  pre chýbajúce údaje v označovaní v štátnom jazyku, pre chýbajúce výstražné symboly a slovné označenie nebezpečenstva, pre chýbajúcu informáciu na riedenie koncentrovaného biocídneho výrobku ako aj pre chýbajúce hmatové upozornenie na nebezpečenstvo pre ľudí s poruchou zraku a nevidomých na obaloch biocídnych výrobkov. Ďalšími príčinami boli  nesplnenia dobrovoľného opatrenia, prijatého podnikateľom a záväzného pokynu, vydaného inšpektorom pri predchádzajúcej kontrole.
V priebehu kontroly, bolo prekontrolovaných celkom 956 druhov výrobkov, z  toho 439 druhov nebolo v súlade so zákonom č. 163/2001 Z. z. v znení neskorších predpisov (45,9 %). Bol zakázaný predaj alebo dodávka 130 druhov výrobkov, čo predstavuje 13,6 % kontrolovaných výrobkov. Pomerne vysoké percento nesprávne označených nebezpečných chemických látok, nebezpečných chemických prípravkov, ako aj biocídnych výrobkov na trhu poukazuje na skutočnosť, že podnikatelia nevenujú dostatočnú pozornosť ich správnemu označovaniu. Pritom údaje v označovaní sú pre spotrebiteľov jediným zdrojom pre získavanie informácii o vlastnostiach týchto výrobkov a majú za cieľ minimalizovať riziká pri ich používaní a chrániť zdravie ľudí a životné prostredie.
Kontrola dodržiavania požiadaviek zákona č. 163/2001 Z. z. a zákona č. 217/2003 Z. z. je zabezpečená všetkými krajskými inšpektorátmi SOI, ktoré ju vykonávajú odborne vyškolenými zamestnancami – inšpektormi s chemickým vzdelaním. Na výkone dozoru sa podieľa 16 zamestnancov z inšpektorátov SOI a 2 zamestnanci z ÚI SOI, ako koordinátori a metodici. Všetkých 18 zamestnancov sa zúčastnilo ďalšieho školenia, týkajúceho sa chemických látok a biocídnych výrobkov, na záver ktorého museli zložiť skúšku, ktorá ich oprávňuje k výkonu kontroly. Každý krajský inšpektorát má 2 inšpektorov- špecialistov na chemické látky a biocídne výrobky. Pracovníci sú naďalej odborne vzdelávaní z nových právnych predpisov a ku každej kontrolnej akcie je vykonaná inštruktáž. 
Zmeny v právnych predpisoch uvádzania chemických látok a chemických prípravkov na trh, týkajúce sa detergentov vykonané zákonom č. 308/2005 Z. z., ktorá nadobudne účinnosť 8.10.2005 bude mať za následok ďalšiu úpravu označenia čistiacich a pracích prostriedkov. Podľa nariadenia Európskeho Parlamentu a Rady č. 648/2004, na ich obaloch bude potrebné uvádzať okrem doterajších údajov aj informáciu o vonných zložkách, ak ich obsah je vyšší ako 0,01%, ďalej či je detergent vysoko účinný alebo nízko účinný, ako aj údaj o deklarovanom množstve štandardného obsahu pračky, ktorý sa má oprať pomocou obsahu balenia pri použití vody strednej tvrdosti. Pri skúšaní biologickej odbúrateľnosti povrchovo aktívnych látok sa bude vyžadovať dôkaz konečnej aeróbnej biodegradácie a kritériá degradability sa budú uplatňovať aj na katiónové a amfotérne povrchovo aktívne látky (doteraz bola vypracovaná metodika len na aniónové a neiónové povrchovo aktívne látky).
Zavedenie systému REACH v SR bude vyžadovať ďalšie školenia pre pracovníkov SOI, ktorí budú kontrolovať plnenie nových povinností výrobcov, dovozcov a distribútorov, vyplývajúcich z novelizácie právnych predpisov v oblasti uvádzania chemických látok 
a chemických prípravkov na trh „Novej chemickej politiky“. Momentálny počet zamestnancov, podieľajúcich sa na kontrole dodržiavania všeobecne záväzných právnych predpisov chemickej legislatívy, nebude postačujúci. Nakoľko najviac podnikateľov, uvádzajúcich na trh nebezpečné chemické látky a prípravky, ako aj biocídne výrobky sa nachádza v Bratislavskom kraji, najmä v tomto kraji bude potrebné zvýšiť počet inšpektorov-chemikov. 
Pre efektívnejšiu kontrolu dodržiavania chemickej legislatívy bude potrebné zvýšiť technické vybavenie jednotlivých pracovísk. Technické ťažkosti sú v nedostatočnej výbave inšpektorov mobilnými telefónmi a notebookmi s prístupom na internet, čo obmedzuje komunikáciu medzi inšpektormi a metodickými pracovníkmi, ako aj operatívne získavanie informácií z Centra.

Príloha č. 8
Podrobnosti o poskytovanie informácií
Informačné technológie majú nezastupiteľné miesto pri plnení úloh v oblasti uvádzania chemických látok a chemických prípravkov, biocídnych výrobkov a detergentov na trh. Využívajú sa pri zhromažďovaní, vyhľadávaní, prijímaní, odosielaní a spracovávaní informácií. 
Internetová stránka Ministerstva hospodárstva SR: www.economy.gov.sk, položka Výrobné a sieťové odvetvia, Chemický priemysel, poskytuje podnikateľom, odbornej 
a laickej verejnosti informácie týkajúce sa prehľadu vykonávacích predpisov k zákonu 163/2001 Z. z. a k zákonu 217/2003 Z. z., ako aj texty niektorých vykonávacích predpisy, ktoré sú publikované vo Vestníku Ministerstva hospodárstva SR a ďalšie aktuálne odborné informácie. Stránka je priebežne aktualizovaná.
Internetová stránka Centra: www.cchlp.sk poskytuje informácie týkajúce sa uplatňovania oboch zákonov. Je priebežne aktualizovaná a zameraná na dotknuté subjekty, najmä podnikateľov v oblasti uvádzania chemických látok, biocídov a detergentov na trh. Stránka poskytuje úplne texty príslušnej národnej legislatívy, informácie o praktickom plnení požiadaviek legislatívy, formuláre, informácie o jednotlivých chemických látkach a podobne. Sprístupňuje EINECS on-line, aktualizáciu databázy chemických látok na trhu SR, poskytuje informácie o stave hodnotenia rizika chemických látok v EÚ a OECD, a o zbere údajov 
v rámci inventarizácie a hlásenia údajov o vysokoobjemových existujúcich chemických látok, aktualizovali sa informácie o oznámení nových látok. 
Centrum vedie poradenskú činnosť formou odpovedí na otázky zasielané prostredníctvom elektronickej pošty. Centrum prostredníctvom svojej oficiálnej adresy elektronickej pošty vyhovelo žiadostiam o informácie prípadne odpovedalo na otázky súvisiace s oboma zákonmi viac ako 130 krát. Išlo o 100 % nárast takto poskytovaných informácií oproti roku 2002. Vybrané informácie boli zaradené na internetovú stránku do časti "často kladené otázky".
Centrum na svojej internetovej stránke sprístupnilo elektronický formulár pre ohlásenie údajov o nižších objemoch vyrobených alebo dovezených existujúcich chemických látok podľa § 15, § 42 ods. 3 zákona č. 163/2001 Z. z.. K formuláru spracovalo potrebné inštrukcie a zverejnilo odporúčania pre prácu pod rôznymi operačnými systémami. 
Od 1. júla 2003 na pomoc podnikateľom pri plnení povinností podľa zákona o biocídoch bol vytvorený a zverejnený špeciálny formulár "Oznámenie biocídneho výrobku" 
a vysvetlivky k tomuto formuláru. Od marca 2004 je sprístupnený zoznam on-line "Register biocídnych výrobkov uvedených na trh v Slovenskej republike".
Na stránku Centra sa umiestnili: zákon č. 163/2001 Z. z. o chemických látkach 
a chemických prípravkoch a zákon č. 217/2003 Z. z. o podmienkach uvedenia biocídnych výrobkov na trh aj v anglickom jazyku.
Internetová stránka Centra si vzhľadom na svoju relatívne úzku špecializáciu udržuje rastúci trend návštevnosti. V roku 2003 bolo zaznamenaných vyše 20000 návštev. Stránka sa stala za posledný rok dôležitým zdrojom informácií pre odbornú i laickú verejnosť. Databáza chemických látok dostupných na trhu v Slovenskej republike je v súčasnosti najviac navštevovanou stránkou Centra. Obsahuje informácie vyplývajúce zo súčasných právnych predpisov pre uvádzanie chemických látok, chemických prípravkov, detergentov a biocídnych výrobkov na trh. Stránka je priebežne aktualizovaná a nonstop on-line dostupná. 
Pracovníci Ministerstva hospodárstva SR MH SR, Ministerstva životného prostredia SR a Centra vykonali množstvo osobných a telefonických konzultácií pre podnikateľov 
o praktickom uplatňovaní zákonov č. 163/2001 Z. z. a č. 217/2003 Z. z..
Internet slúži ako významný zdroj informácii. Využívajú sa internetové stránky najmä EÚ (napr.: DGEnvironment, DGEnterprise, European Chemicals Bureau, EurLex) a OECD. Internet slúži ako jediný zdroj dokumentov, ktoré sa pripravujú na rokovania pracovných skupín EÚ a OECD. Odborné útvary Ministerstva hospodárstva SR, Ministerstva životného prostredia SR a Centra sa registrovali do špeciálnych verejne nedostupných stránok v systéme CIRCA v skupine pre nové a existujúce látky, hodnotenie rizík a v skupine pre biocídy. 
Text návrhu novej chemickej legislatívy EÚ (REACH) bol dostupný len z internetu a jej preklad je taktiež uverejnený na stránkach Ministerstva hospodárstva SR a Centra. 
Elektronická pošta (e-mail) bola jednoznačne dominantným spôsobom komunikácie na národnej aj medzinárodnej úrovni. Informácie z EÚ aj OECD sú takmer výlučne zasielané na e-mailové adresy. 
Centrum používa a zavádza softvér používaný v rámci EÚ: IUCLID, EUSES, HEDSET, SNIF. 
Vzhľadom na požiadavky pre vyššiu bezpečnosť služieb internetu sa Centrum stalo členom Slovenskej akademickej dátovej siete, čím si zabezpečuje prístup do medzinárodnej siete prostredníctvom optického pripojenia.
Významným podujatím bolo uskutočnenie "IUCLID Training Course" v Bratislave, ktorý ako lokálny organizátor zabezpečilo Centrum. Išlo o významnú akciu najmä z dvoch hľadísk. Organizátorom kurzu bola EK - European Chemicals Bureau a zúčastnili sa ho zástupcovia kandidátskych aj členských krajín EÚ. Školenie bolo zamerané na praktické zvládnutie IUCLID-u ako významného elektronického nástroja na zber a poskytovanie údajov o chemických látkach, určených pre hodnotenie rizika chemických látok a biocídov v rámci harmonizovanej európskej legislatívy. V rámci projektu „Strengthening the Capacities for Management of Biocidal Products in the Slovak Republic“ Centrum sprehľadnilo na svojej stránke informácie o biocídnych výrobkoch aj vo vzťahu k medzinárodným organizáciám a inštitúciám. 
Centrum vydalo leták „Biocídy – otázky a fakty“ v tlačenej podobe, na ktorom zrozumiteľne oboznamuje verejnosť s problematikou biocídov, aktualizovalo v súvislosti aj so vstupom SR do EÚ elektronický formulár "Oznámenie biocídneho výrobku" a sprístupnilo elektronické dokumenty a to "PRÍRUČKU ROZHODNUTÍ NA VYKONÁVANIE SMERNICE 98/8/ES TÝKAJÚCEJ SA UVÁDZANIA BIOCÍDNYCH VÝROBKOV NA TRH (MANUAL OF DECISIONS FOR IMPLEMENTATION OF DIRECTIVE 98/8/EC CONCERNING THE PLACING ON THE MARKET OF BIOCIDAL PRODUCTS)., PRÍRUČKU NA VYPRACOVANIE KARTY BEZPEČNOSTNÝCH ÚDAJOV (A Guide to Compiling Safety Data Sheets)" a elektronický dokument "Návrh REACH Opis procesov (RIP1)" ako výsledok Projektu na implementáciu REACH 1 (RIP1). V zmysle návrhu novej európskej chemickej legislatívy zriadilo stránku, na ktorej zverejňuje súvisiace dokumenty s REACH. Zavedenie REACH systému sa predpokladá v rokoch 2006 - 2007. V súčasnosti prebiehajú konzultácie na medzinárodnej úrovni, ktorých cieľom je zdokonalenie 
a upresnenie návrhu REACH. 
V roku 2004 boli a v roku 2005 sú naďalej poskytované informácie na stránkach Ministerstva hospodárstva SR, Ministerstva životného prostredia SR a Centra, týkajúce sa uplatňovania oboch zákonov. Informácie sú priebežne aktualizované a zamerané na dotknuté subjekty, najmä podnikateľov, v oblasti uvádzania chemických látok a prípravkov a biocídnych výrobkov na trh. Stránky poskytujú úplné texty príslušných právnych predpisov pre uvádzanie chemických látok, chemických prípravkov, detergentov a biocídnych výrobkov na trh a čiastočne texty európskej legislatívy, informácie o praktickom plnení požiadaviek vyplývajúcich z odpovedajúcich právnych predpisov, formuláre, informácie o jednotlivých chemických látkach a podobne. Pokračovalo sprístupnenie EINECS on-line, aktualizácia databázy chemických látok na trhu SR, aktualizácia informácií o stave hodnotenia rizika chemických látok v EÚ a OECD. Na stránke je zverejnený "Zoznam nových chemických látok oznámených v SR", ktorý vedie Centrum podľa § 9, ods. 1 zákona č. 163/2001 Z. z., "Zoznam chemických látok uvedených na trh v množstve od 1 do 10 ton" za rok 2001, ktorý eviduje podľa § 42, ods. 1 zákona č. 163/2001 Z.z., "Zoznam LPV (Low Production Volume ) látok od 10 do 1000 ton" za rok 2002, ktorých údaje boli poskytnuté podľa § 15 a 42 ods. 3 zákona č. 163/2001 Z. z. a "Zoznam HPV (High Production Volume ) látok nad 1000 ton" za rok 2001, ktorých údaje boli poskytnuté podľa § 14 a 42 ods. 2 zákona č. 163/2001 Z. z..
Informácie poskytnuté podnikateľským subjektom je možné rozdeliť do niekoľkých skupín: telefonické, písomné prostredníctvom elektronickej pošty, osobne a prostredníctvom internetovej stránky Centra v časti „Často kladené otázky“.
Pri otázkach, ktoré boli Ministerstvu hospodárstva SR, Ministerstvu životného prostredia SR a Centru doručené poštou, sa vypracovala písomná odpoveď. Počas roka 2004 sa vyskytlo aj niekoľko otázok od podnikateľských subjektov zo zahraničia spravidla vo veciach legislatívneho prostredia SR a jeho kompatibility s príslušnou legislatívou EÚ pre konkrétnu oblasť podnikania. Záznamy o odpovediach sú archivované. 
Používanie internetu ako zdroja informácií pre podnikateľov sa osvedčilo v minulosti a týmto spôsobom je snaha sprostredkovať informácie aj naďalej. V roku 2004 Centrum prostredníctvom internetu sprístupnilo rozsiahly dokument s názvom "Príručka na vypracovanie karty bezpečnostných údajov". Týmto spôsobom sa prispelo k možnosti zlepšiť kvalitu kariet bezpečnostných údajov. 
Pri osobných konzultáciách išlo vo veľkej miere o riešenie zložitejších problémov podnikateľskej sféry pri uvádzaní chemických látok a prípravkov na trh alebo o všeobecný prehľad týchto právnych predpisov alebo o vysvetlenie spôsobu poskytnutia údajov Centru.

Príloha č. 9
Podrobnosti o inventarizácii chemických látok
Neoznámenie identity chemickej látky Centru v rámci inventarizácie chemických látok je v zmysle zákona č. 163/2001 Z. z. neprípustné. Niektoré hlásenia neobsahovali žiadne informácie o identite chemickej látky alebo obsahovali informácie len o obchodnom názve, ale neboli uvedené žiadne informácie, na základe ktorých by bolo možné chemickú látku identifikovať. Takéto hlásenie sa nepovažovalo za hlásenie podané v zmysle § 42 ods. 1 zákona. Vyvstalo podozrenie, že pod titulom ochrany obchodných informácii na náš trh boli uvádzané nebezpečné chemické látky, zakázané chemické látky alebo nové chemické látky podliehajúce oznámeniu podľa § 4 zákona 163/2001 Z. z.. Závažným problémom bolo aj zistenie, že na náš trh sa dostávajú chemické látky, ktoré nevie ich uvádzateľ identifikovať. Týka sa to najmä dovážaných chemických prípravkov z tretích krajín. Okrem iného, opätovne vznikala nekontrolovateľná situácia, kedy štátne orgány nemohli uplatňovať opatrenia na ochranu zdravia a životného prostredia pred nepriaznivými účinkami chemických látok. Túto zistenú situáciu bolo potrebné riešiť. Zákonom č. 434/2004 Z. z. došlo k zvýšeniu sankcií za porušenia zákona a zaviedla sa nová sankcia za nesplnenie povinnosti v rámci oznamovania nových chemických látok a novelou zákona 308/2005 Z. z. sa rozšírila možnosť uloženia pokút aj za uvedenie detergentu alebo povrchovo aktívnej látky pre detergenty na trh bez dodržiavania ustanovenia osobitného predpisu, ktorým je v tomto prípade Nariadenie Európskeho parlamentu a Rady (ES) 648/2004 a § 29 zákona. Posilnilo sa postavenie Slovenskej obchodnej inšpekcie, a to kontrolou podmienok uvádzania chemických látok a chemických prípravkoch na trh v plnom rozsahu tak, ako to vyžaduje tento zákon, príslušné smernice a nariadenia Európskeho spoločenstva. Slovenská obchodná inšpekcia sa stáva jedným z kontrolných orgánov Európskej únie, ktorý v rámci kontroly na trhu dozoruje a kontroluje uvádzanie chemických látok a prípravkov na trh. Zapája sa do činnosti medzinárodných kontrolných Európskych úradov (Chemicals Legislation European Enforcement Network - CLEEN).

Podrobnosti o hlásení údajov o veľkých objemoch vyrobených a dovezených 
existujúcich chemických látok 

Na tento účel Centrum pre podnikateľov pripravilo formulár v rozsahu 12 strán tak, aby údaje boli nahlásené jednotným spôsobom v duchu požiadaviek § 14 zákona 163/2001 Z. z. K formuláru poskytlo Centrum „Inštrukcie a vysvetlivky“ v rozsahu 24 strán, na základe ktorých je možné údaje vo formulári vyplniť. Formulár aj „Inštrukcie a vysvetlivky“ sú sprístupnené na internetovej stránke Centra. 
Takto získaná databáza chemických látok uvádzaných na trh SR je dôležitým zdrojom údajov pre štátne inštitúcie. V súčasnosti bolo identifikovaných viac ako 1700 chemických látok uvádzaných na trh SR v rokoch 1999 až 2001. Elektronický formulár ako aj pokyny týkajúce sa inventarizácie sú naďalej dostupné na internetovej adrese Centra.
Vzhľadom na potrebu harmonizovania s prístupmi EÚ, Centrum v druhej polovici roku 2002 pripravilo na použitie elektronický formulár HEDSET (Harmonized Electronic Data Set). HEDSET je program, prostredníctvom ktorého sa v Európskej únii a OECD hlásia údaje o veľkých (nad 1 000 ton ročne) a nižších (od 10 do 1 000 ton ročne) objemoch výroby alebo dovozu existujúcich chemických látok. HEDSET je aplikáciou MS-DOS, ktorú je možné inštalovať na osobný počítač (PC) pod operačným systémom MS Windows. Keďže sa údaje v jednotlivých kolónkach HEDSET-u uvádzajú v anglickom jazyku, Centrum pripravilo „Inštrukcie a vysvetlivky“ v rozsahu cca 100 strán, pomocou ktorých je možné údaje v programe HEDSET vyplňovať aj bez znalosti anglického jazyka. „Inštrukcie a vysvetlivky“ sú rozčlenené do troch častí. V prvej časti je všeobecný popis programu, požiadavky na počítačové vybavenie, popis inštalácie programu do osobného počítača, základné funkcie programu, jeho spustenie a korektné ukončenie. V druhej časti s názvom „Stručný sprievodca“ sú popísané špeciálne funkcie programu. Program HEDSET má pevnú štruktúru a po zvládnutí jeho základných a špeciálnych funkcií je možné v ňom údaje vyplňovať bez používania tretej časti. 
Tretia časť s názvom “Podrobné pokyny a vysvetlivky“ slúži k vypĺňaniu programu HEDSET, ktorý  je členený do kapitol 1.01 až 5.11, pričom v kapitole jedna sa uvádzajú identifikačné údaje o podnikateľskom subjekte, ktorý údaje poskytuje a všeobecné údaje o chemickej látke. Pod všeobecnými údajmi o chemickej látke požadovanými v tejto kapitole sa rozumejú základné údaje o identifikácii látky ako je názov chemickej látky podľa názvoslovia IUPAC, číslo pridelené chemickej látke v Zozname existujúcich komerčných chemických látok (EINECS), sumárny a štruktúrny chemický vzorec, zaradenie ropných látok do skupín podľa ich vlastností, molekulová hmotnosť a i. V druhej kapitole sa vyplňujú fyzikálno-chemické údaje o látke, v tretej kapitole údaje o jej osude a správaní sa v životnom prostredí, v štvrtej kapitole ekotoxikologické vlastnosti a v piatej toxikologické údaje o látke.
Centrum obdržalo prostredníctvom tohto formuláru 93 hlásení od 13 subjektov a identifikovalo 67 vysokoobjemových látok, ktoré boli nahlásené Európskej komisii.

Podrobnosti o hlásení údajov o nižších objemoch vyrobených a dovezených 
existujúcich chemických látok 
Na základe zákonnej povinnosti podľa § 42 ods. Centrum obdržalo od podnikateľov údaje o 332 nízkoobjemových látkach.
Údaje o nižších objemoch výroby alebo dovozu sa v Európskej únii hlásia podobne ako u vysokých objemoch výroby alebo dovozu prostredníctvom HEDSET-u, na internetovej stránke Centra sú k dispozícii okrem programu HEDSET aj upravené „Inštrukcie a vysvetlivky“ k hláseniu údajov.
Podľa § 18 zákona 163/2001 Z. z. sú podnikatelia povinní aktualizovať údaje pri zmene objemu látky, zmene jej použitia, zmene vlastností a zmene klasifikácie, vyplnené formuláre HEDSET prichádzali do Centra aj v roku 2004. Na základe takto získaných údajov Centrum mohlo poskytnúť informácie viacerým požiadavkám štátnych orgánov a orgánov EÚ, príp. OECD týkajúcich sa špecifických informácií o chemických látkach na trhu SR, čo malo 
u orgánov EÚ a OECD veľmi priaznivý ohlas. 

Podrobnosti o hodnotení rizika pre život a zdravie ľudí a životné prostredie
Pri hodnotení rizika chemických látok je Centrum viazané postupovať v súlade s platnými vykonávacími predpismi, ktoré sú transpozíciou európskych právnych predpisov pre túto oblasť. Hodnotenie rizík na úrovni EÚ trvale pokračuje. Slovenská republika má povinnosť oblasť systematicky sledovať, spolupracovať a transponovať do národnej legislatívy. Metodicky je hodnotenie rizík riadené orgánmi EK a European Chemicals Bureau (ECB), ktorý je súčasťou DG JRC. 
Hodnotenie rizika pre nové chemické látky vykonáva Centrum v spolupráci 
s Ministerstvom zdravotníctva SR a Ministerstvom životného prostredia SR v rámci oznámenia. 
Postupným prijímaním a harmonizáciou práva EÚ a jej implementáciou do národného právneho systému SR o chemických látkach a chemických prípravkoch a biocídnych výrobkoch vyplynulo pre Ministerstvo zdravotníctva SR o.i. vybudovať inštitucionálny administratívny systém a postupy, vrátane kompetentných inštitúcií, pre hodnotenie rizík 
z chemických látok a biocídnych výrobkov na zdravie ľudí a životné prostredie.
Zabezpečením plnenia úloh vyplývajúcich pre Ministerstvo zdravotníctva SR z § 34 písm. b) zákona č. 163/2001 Z. z. a § 24 písm. b) zákona č. 217/2003 Z. z. bol poverený Regionálny úrad verejného zdravotníctva SR (RÚVZ) – Národné referenčné centrum pre hodnotenie osobnej expozície a zdravotných rizík v Banskej Bystrici listom Ministerstva zdravotníctva SR – hlavného hygienika SR č. HH SR-3485/2003-HŽPP/Oj zo dňa 16.12.2003.
Na základe uvedeného poverenia NRC zabezpečuje hodnotenie rizík nových a existujúcich chemických látok na život a zdravie ľudí vrátane biocídnych výrobkov. 
Tým sa významne rozšírila pôsobnosť a rozsah úloh Národného referenčného centra vrátane  jeho nárokov na personálne, materiálno-technické a finančné zabezpečenie.
Vstupom SR do EÚ požiadavky implementácie práva Európskeho spoločenstva v praxi a prípravy odborných podkladov pre rozhodovanie orgánov štátnej správy, ako aj následná aktívna spolupráca v pracovných skupinách Európskej komisie (EK) v rámci vybudovaného administratívneho systému EÚ, nadobudli reálnu podobu.
Je potrebné riešiť a zabezpečiť nové úlohy v limitovanom termíne, orientovať sa v informačných zdrojoch a zapojiť sa do prístupných databáz odborných inštitúcií EÚ, zúčastňovať sa zasadnutí výborov, pracovných stretnutí a školení v SR i v zahraničí.
Ministerstvo životného prostredia SR listom ministra č. 1735/2003-min dňa 18.12. 2003 výkon činností vyplývajúcich zo zákona č. 163/2001 Z. z. a zákona č. 217/2003 Z. z. delegovalo na Pracovisko chemickej bezpečnosti pre životné prostredie pri Slovenskej agentúre životného prostredia Bratislava, ktoré zabezpečuje aktivity súvisiace s ochranou životného prostredia pred nepriaznivými účinkami chemických látok, ktorá o.i. zabezpečuje hodnotenie rizika chemických látok z hľadiska ich vplyvu na životné prostredie, posudzuje podklady pre oznámené nové chemické látky a spracúva správu hodnotenie rizika na životné prostredie a spolupracuje v danej oblasti úzko aj s regionálnym úradom verejného zdravotníctva.
Pracovisko chemickej bezpečnosti pre životné prostredie poskytuje doplňujúce informácie o existujúcich chemických látkach a vyjadruje sa k návrhom opatrení predkladaných spravodajským členským štátom, ktorý hodnotenie existujúcej látky spracoval. 
Vzhľadom na pôsobnosť pracoviska chemickej bezpečnosti pre životné prostredie 
a charakter požadovaných informácií o chemických látkach v zložkách životného prostredia spolupracuje tiež s ďalšími odbornými inštitúciami v oblasti životného prostredia, ako sú Slovenský hydrometeorologický ústav, Výskumný ústav vodného hospodárstva alebo Ústredný kontrolný a skúšobný ústav poľnohospodársky.
Na základe inventarizácie chemických látok EÚ vydala zoznam tzv. vysokoobjemových chemických látok (látky vyrábané alebo dovezené v objeme väčšom ako 1000 ton za rok - HPV chemikálie). Tento zoznam bol v rámci programu OECD doplnený o ďalšie látky identifikované členskými štátmi OECD. Komplexné hodnotenie rizík v EÚ a OECD systematicky pokračuje pre látky uvedené v týchto zoznamoch. Táto činnosť prebieha koordinovane a bez duplicít, s použitím tých istých metodických usmernení, avšak s určitým rozdielom v koncepcii: v systéme OECD sa zameriava prevažne na hodnotenie nebezpečných vlastností látok, hodnotenia v systéme EÚ zahrnujú aj cesty expozície ľudí a životného prostredia. Výsledné komplexné materiály, odsúhlasené po pripomienkovaní všetkými členskými štátmi, sa publikujú cestou UNEP. 
Centrum sa zúčastňuje na programoch hodnotenia rizík v rámci EÚ a OECD. Vzhľadom na to, že v r. 2003 Slovenská republika ešte nebola členským štátom EÚ, účasť na technických stretnutiach v rámci EÚ/ECB bola v r.2003 pozorovateľská bez aktívneho vstupu do jednaní. 
V pracovnej skupine OECD pre existujúce látky sa SR zastúpené Centrom v r. 2003 aktívne prihlásila ako sponzor resp. ko-sponzor na spracovanie komplexných materiálov o sírane sodnom o a etanole, v oboch prípadoch v úzkej spolupráci s národným kompetentných orgánom Českej republiky a s odbornou podporou Veľkej Británie. V rámci činnosti v tejto pracovnej skupine boli poskytnuté požadované údaje pre mukochlórovú kyselinu a pre difenylamín príslušným sponzorským krajinám. 
Na základe súborných materiálov OECD Centrum pripravilo a umiestnilo na svojej internetovej stránke pre informovanie profesionálnej a širokej verejnosti aktuálne informácie napr. o brómovaných retardantoch horenia a o perfluóralkylsulfonátoch, o ortuti, na základe správy UNEP o globálnom posúdení ortuti. 
S cieľom vykonať praktické kroky pre prípravu hodnotenia rizika a využiť existujúce skúsenosti a poznatky EÚ v tejto oblasti Centrum vypracovalo prehľad stavu hodnotenia rizík existujúcich chemických látok, ktoré boli v súlade s nariadením Rady (EHS) 793/93 zaradené do štyroch zoznamov prioritných látok v EÚ. Tieto informácie sú prístupné verejnosti na internetovej stránke Centra. 
V súlade s požiadavkou na zníženie rizika a v zmysle príslušných odporúčaní a opatrení EK Centrum spracovalo informácie, ktoré sú prístupné širokej verejnosti na internetovej stránke o látkach: 2-(2-butoxyetoxy)etanol, 2-(2-metoxyetoxy)etanol), Benzén, C-10-13-alkylderiváty, Difenyléter pentabrómderivát, Dimetyl-sulfát, Chlóralkány, C10-13, Kumén (izo-propylbenzén), Nonylfenol a 4-nonylfenol, rozvetvený, Propenal (Akrylaldehyd, Akroleín), terc-butyl(metyl)éter, Etyl-acetoacetát, 4-chlór-2-metylfenol (4-chlór-o-krezol), Dimetyl(dioktadecyl)amónium-chlorid, 2-methoxyanilín (o-anizidín), 1,4-dioxán, Difenyléter, oktabrómderivát a ďalších chemických látkach.

Podrobnosti o problematike nových chemických látok
V oblasti nových chemických látok Centrum ako výkonný orgán v zmysle zákona 
č. 163/2001 Z. z. sleduje aktivity EÚ a  OECD. Ministerstvo hospodárstva SR, Centrum 
a Ministerstvo životného prostredia SR sa zúčastňujú vedecko-technických zasadaní kompetentných orgánov členských krajín EÚ pre implementáciu smernice 67/548/EHS 
o oznamovaní a hodnotení nových chemických látok a zasadaní pracovnej skupiny pre oznámenie a hodnotenie nových chemických látok v rámci OECD.
V súvislosti so vstupom SR do EÚ a voľným pohybom tovaru Centrum pripravilo pre EK informáciu o identifikácii nových chemických látok na trhu SR. 
Ako vyplýva z výsledkov inventarizácie, na trh SR bolo uvedených (dovezených) 12 nových chemických látok, ktoré sú uvedené v zozname ELINCS. 
Centrum písomne požiadalo dovozcov látok o uvedenie výrobcu, od ktorého dané látky dovážajú a v prípade, že dané látky už nie sú dovážané na trh Slovenskej republiky, písomné prehlásenie o tejto skutočnosti. Odpoveď na žiadosť mala identifikovať štát výrobcu novej chemickej látky (či je v EÚ alebo mimo EÚ) a zistiť aktuálny stav v oblasti nových chemických látok na trhu SR k 1.5.2004.
EK zaslala Centru a Ministerstvu hospodárstva SR zoznam evidovaných podaní dokumentácie k oznámeniu nových chemických látok v členských štátoch EÚ a vyrábaných 
v jednotlivých kandidátskych krajinách s požiadavkou skontrolovať, či sa dané látky stále vyrábajú a uvádzajú na trh. V zozname boli uvedení dvaja výrobcovia zo SR, ktorí boli písomne vyzvaní, aby uviedli, či sa dané látky ešte vyrábajú a uvádzajú na trh a v prípade že sa daná látka vyrába a uvádza na trh, aby ich bezodkladne oznámili.
Povinnosťou podnikateľov uvádzajúcich novú chemickú látku na trh je predložiť oznámenie o novej látke Centru podľa § 4 zákona. Táto nahlasovacia povinnosť bola Centrom propagovaná jednak na seminároch poriadaných ZCHFP SR, publikáciou článkov v Hospodárskych novinách a tiež prostredníctvom informácií uvedených na internetovej stránke Centra. Konzultácie a usmernenia sa priebežne podávali telefonicky, elektronickou poštou aj pri stretnutiach v Centre alebo na Ministerstve hospodárstva SR. 
Aby sa zabezpečila jednotná forma pri oznámení nových chemických látok v súlade 
s požiadavkami EÚ bol z  EK - European Chemicals Bureau – Joint Research Center (ECB) vyžiadaný softvér DES for Windows verzia 6.1. Kópiu softvéru na CD nosiči Centrum vždy poskytuje bezodplatne potenciálnym oznamovateľom. Centrum pripomienkovalo preklad manuálu pre prípravu technickej dokumentácie pre oznámenie nových chemických látok použitím štandardizovaného formátu pre výmenu dát pri oznámení (SNIF) do slovenského jazyka. Manuál je určený tým, ktorí pripravujú oznámenie novej chemickej látky. Manuál je užitočnou pomôckou pre správne vyplnenie údajov v elektronickom formulári SNIF a je prístupný verejnosti na internetovej stránke Centra. 
Pripravujú sa aj ďalšie usmernenia v súvislosti s oznámením nových chemických látok látok na internetovú stránku – napr. požiadavky na predkladanú technickú dokumentáciu, návod na inštaláciu softvéru (elektronický formulár SNIF pre oznámenie), postup pri uplatňovaní výnimiek z oznámenia pre výskum a vývoj a technologický orientovaný výskum a vývoj a ďalšie potrebné usmernenia. 
K 31.12.2003 bolo podané jedno oznámenie novej chemickej látky, ktorá sa vyrába na SR (nebola uvedená na trh SR). 
V súčasnosti sú v procese hodnotenia rizika dve nové chemické látky, oznámené v SR 
a to Dusantox L a Dusantox SPPD, ktoré boli zaslané EK (ECB). 

Príloha č. 10

Podrobnosti o inventarizácii biocídnych výrobkov
V rámci procesu inventarizácie podľa § 33 ods. 1 zákona č. 217/2003 Z. z. bolo Centrom evidovaných spolu 916 oznámení biocídnych výrobkov od podnikateľov. Hodnotenie týchto oznámení pozostávalo z posúdenia dokumentácie daného výrobku, predovšetkým správnosti a úplnosti protokolov o stanovení účinnosti výrobku, posúdenia správnosti a úplnosti karty bezpečnostných údajov a etikiet výrobkov. Na základe požiadavky EK/DG Environment bolo potrebné vylúčiť výrobky, ktoré obsahovali neexistujúce účinné látky na komunitárnom trhu do 14. mája roku 2000. Výrobkom, ktoré obsahovali identifikované účinné látky podľa nariadenia (ES) 2032/2003/ES je ustanovená povinnosť obmedziť platnosť registrácie do 31. augusta 2006. Výrobkom, ktoré obsahovali všetky účinné látky notifikované podľa tohto nariadenia bola poskytnutá možnosť predĺžiť ich dobu umiestnenia na trhu v lehote nepresahujúcej 3 roky. Zároveň Centrum všetkým podnikateľským subjektom zaslalo príslušné rozhodnutie vo veci uvedenia na trh všetkých biocídnych výrobkov. Výsledky inventarizácie boli nahlásené EK/DG Environment a prezentovali sa na stretnutí kompetentných autorít na pôde EK. 
Na základe výsledkov inventarizácie v období pred pristúpením do EÚ t.j. pred 1.májom 2004 bolo na trhu v SR 71 % výrobkov s notifikovanými účinnými látkami, 25 % výrobkov s identifikovanými účinnými látkami a 4 % výrobkov s účinnými látkami neuvedenými v prílohách k nariadeniu (ES) 2032/2003 „Second Review Regulation“. 10 % oznámení nevyhovelo požiadavkám zákona č. 217/2003 Z. z. z dôvodu neúplnosti požadovaných údajov. Ďalším problémom bolo, že testy účinnosti biocídnych výrobkov vykazovali vysokú variabilitu výsledkov medzi laboratóriami. Niektoré výrobky obsahovali na etiketách údaje, ktoré neobstáli pri dôkladnom preskúmaní testov účinnosti výrobkov. Vyskytovali sa tiež prípady, keď distribútori biocídnych výrobkov nadsadzovali ich schopnosti a udávali neoverené informácie resp. odporúčali riedenie, pri ktorom výrobok nemohol byť účinný. Vo všetkých prípadoch Centrum rozhodlo a nariadilo v súlade s § 33 ods. 3 zákona č. 217/2003 Z.z. upraviť nesprávne údaje na označení výrobku resp. v návode na použitie a žiadali doplnenie alebo aktualizáciu testov účinnosti. Dodržanie podmienok uvádzania na trh biocídnych výrobkov kontroluje Slovenská obchodná inšpekcia v súlade s ustanovením § 28 zákona č. 217/2003 Z. z..

Podrobnosti o uvedení nových biocídnych výrobkov na trh

Nové biocídne výrobky, ktoré obsahovali iba existujúce účinné látky, t.j. látky, ktoré sa nachádzali na trhu členských štátov EÚ pred 14. májom 2000 a sú uvedené v jednej z príloh k nariadeniu (ES) 2032/2003 „Second Review Regulation“ možno uvádzať na trh podľa prechodných ustanovení § 33 ods. 2 zákona č. 217/2003 Z. z.. Ide o transpozíciu článku 16(1) smernice 98/8/ES. 
Centrum doteraz obdržalo 1258 oznámení biocídnych výrobkov a podľa § 33 zákona 
č. 217/2003 Z. z. rozhodlo v 1200 podaniach týkajúcich sa biocídnych výrobkov.
Na základe údajov ohlasovania biocídnych výrobkov Centrum vedie aj zoznam účinných látok v biocídnych výrobkoch, ktorých v súčasnosti je 145. 

Podrobnosti o plnenie povinností vyplývajúcich z členstva v EÚ 
v oblasti uvádzania biocídnych výrobkov na trh 

Prvou a najdôležitejšou úlohou v období pred vstupom do EÚ bolo oznámiť EK údaje o účinných látkach, vykonať ich kategorizáciu v zmysle nariadenia (ES) 2032/2003 „Second Review Regulation“ a označiť výrobky, ktoré obsahovali iné účinné látky ako identifikované a notifikované a  nezaradené do príloh tohto nariadenia. Túto úlohu splnila Slovenská republika v zastúpení Centrom v stanovenom termíne.
Najnáročnejšou povinnosťou kompetentných orgánov v členských štátoch (v SR Centrum) je účasť v programe hodnotenia účinných látok podľa čl. 16 smernice 98/8/ES. Proces hodnotenia a zaraďovania účinných látok do zoznamov podľa prílohy 1A a 1B k smernici 98/8/ES je rozdelený na štyri etapy a bude ukončený v roku 2010. Prvá etapa hodnotenia začala v roku 2004 a zahŕňa typ biocídnych výrobkov č. 18 a 23. Nové členské štáty budú hodnotiť účinné látky v 3. a 4. etape. 
S cieľom zabezpečiť plnenie úloh na úrovni požadovanej EK Centrum získalo grant EK na Twinning Light Project Nr. SR 01 10 01 01 0010 „Strengthening the Capacities for Management of Biocidal Products in the Slovak Republic“. Projekt bol zameraný na posilnenie administratívnych kapacít Centra pre manažment biocídov a na prípravu pre hodnotenie účinných látok v EÚ. Prvá fáza TL projektu bola zameraná na dôkladnú kontrolu práce Centra pri spracovaní výsledkov inventarizácie a metodickú a personálnu pripravenosť inštitúcie. V rámci projektu navštívili Centrum experti pre oblasť biocídov z Rakúska, Veľkej Británie, Dánska, Nemecka. Pomoc expertov bola zameraná predovšetkým na metodickú prípravu zamestnancov Centra na proces hodnotenia účinných látok. Projekt bol ukončený v septembri 2004. Závery a odporúčania týkajúce sa činnosti Centra sú zhrnuté v Záverečnej správe zo dňa 3. septembra 2004, ktorá bola zaslaná Úradu vlády SR a EK.